[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

Major Cineplex Group Public Company Limited

ส่วนที่ 2

(4) การประกอบธุรกิจของแต่ละผลิตภัณฑ์

4. การประกอบธุรกิจของแต่ละผลิตภัณฑ์

จากการเติบโตธุรกิจอย่างรวดเร็วในระยะเวลาที่ผ่านมาของเมเจอร์ ซีนีเพล็กซ์ กรุ้ป จำกัด
(มหาชน) ส่งผลให้ปัจจุบันบริษัทฯ เป็นผู้ประกอบการอันดับหนึ่งในอุตสาหกรรมโรงภาพยนตร์
การควบรวมกิจการกับ บริษัท อีจีวี เอ็นเตอร์เทนเมนท์ จำกัด (มหาชน)
และการเข้าร่วมทุนกับบริษัทต่างๆ ที่สร้างมูลค่าเพิ่มทางธุรกิจให้กับบริษัทฯ
ในอนาคตซึ่งเป็นการเสริมสร้างให้บริษัทฯ ก้าวสู่ความเป็น
“สุดยอดเมืองหนังระดับโลกและศูนย์รวมความบันเทิงสำหรับชีวิตคน
รุ่นใหม่ (The World’s Best Cinema and Total Lifestyle Entertainment Complex
Provider)” ธุรกิจของบริษัทฯ สามารถจำแนกออกได้เป็น 6 ประเภทธุรกิจ
ตามความแตกต่างของลักษณะการประกอบธุรกิจดังนี้

1.  ธุรกิจโรงภาพยนตร์ และขายอาหารและเครื่องดื่ม

2.  ธุรกิจโบว์ลิ่งและคาราโอเกะและลานสเก็ตน้ำแข็ง

3.  ธุรกิจให้บริการสื่อโฆษณา

4.  ธุรกิจพื้นที่ให้เช่าและบริการ

5.  ธุรกิจการจัดจำหน่ายภาพยนตร์

6.  ธุรกิจผลิตภาพยนตร์

สัดส่วนรายได้ของแต่ละประเภทธุรกิจสำหรับ ปี 2555

  []

4.1 ธุรกิจโรงภาพยนตร์ (Cinema Business)

4.1.1 ลักษณะผลิตภัณฑ์หรือบริการ

4.1.1.1 โรงภาพยนตร์

โรงภาพยนตร์ในเครือเมเจอร์ซีนีเพล็กซ์ เป็นโรงภาพยนตร์ในระบบมัลติเพล็กซ์ (Multiplex)
โดยในแต่ละสาขาที่เปิดให้บริการจะถูกกำหนดให้มีโรงภาพยนตร์โดยเฉลี่ยจำนวน 3 โรงขึ้นไป
ทั้งนี้เพื่อให้สามารถรองรับกับจำนวนภาพยนตร์ที่จะเข้าฉายได้หลายเรื่องในวันและเวลาเดียวกัน
ในปัจจุบันบริษัทฯ ได้เพิ่มทางเลือกและความสะดวกในการเลือกชมภาพยนตร์ให้แก่ลูกค้า
โดยเพิ่มโรงภาพยนตร์ระดับพรีเมี่ยม เพียบพร้อมด้วยการตกแต่งสถานที่หรูหรา สวยงาม
และการบริการที่ประทับใจลูกค้ายิ่งขึ้น ได้แก่ โรงภาพยนตร์พารากอน ซีนีเพล็กซ์ และเอสพละนาด
ซีนีเพล็กซ์ นอกเหนือจากโรงภาพยนตร์เมเจอร์ซีนีเพล็กซ์ จำนวน 44 สาขา และโรงภาพยนตร์อีจีวี
9 สาขา รวมทั้งสิ้น 56 สาขา รวม 413 โรง สามารถรองรับจำนวนผู้ชมได้ 99,050 ที่นั่ง
ซึ่งมีรายละเอียดแต่ละสาขา ดังนี้

1) โรงภาพยนตร์เมเจอร์ซีนีเพล็กซ์ 44 สาขา รวม 295 โรง จำนวน 71,640 ที่นั่ง

1.1 สาขาในกรุงเทพมหานคร จำนวน 22 สาขา

+------------------+----------------+----------------+-----------------+
| ประเภทสถานที่ตั้ง    | สา             | จ              | รองรับผู้ชมได้สูงสุด  |
|                  | ขาในเครือเมเจอร์ | ำนวนโรงภาพยนตร์ |                 |
|                  | ซีนีเพล็กซ์        |                | (จำนวนที่นั่ง)      |
|                  |                | (โรง)          |                 |
+------------------+----------------+----------------+-----------------+
| 1. Stand Alone   | 1. สาขารังสิต    | 16             | 3,470           |
+------------------+----------------+----------------+-----------------+
| 4 สาขา           | 2. สาขารัชโยธิน  | 15             | 3,800           |
+------------------+----------------+----------------+-----------------+
|                  | 3. สาขาปิ่นเกล้า  | 13             | 4,080           |
+------------------+----------------+----------------+-----------------+
|                  | 4. สาขาสุขุมวิท   | 8              | 1,750           |
+------------------+----------------+----------------+-----------------+
| 2. Lifestyle     | 1. สาขาแจ้งวัฒนะ | 5              | 1,040           |
| Mall             |                |                |                 |
+------------------+----------------+----------------+-----------------+
| 1 สาขา           |                |                |                 |
+------------------+----------------+----------------+-----------------+
| 3. Hypermarket   | 1. สาขาบางกะปิ  | 10             | 2,260           |
+------------------+----------------+----------------+-----------------+
| 6 สาขา           | 2. สาขาศาลายา  | 5              | 1,000           |
+------------------+----------------+----------------+-----------------+
|                  | 3.สาขานวนคร -  | 3              | 420             |
|                  | บิ๊กซี            |                |                 |
+------------------+----------------+----------------+-----------------+
|                  | 4. สาขาธัญบุรี    | 4              | 1,020           |
+------------------+----------------+----------------+-----------------+
|                  | 5. สาขานวนคร - | 4              | 1,190           |
|                  | โลตัส           |                |                 |
+------------------+----------------+----------------+-----------------+
|                  | 6.             | 5              | 1,260           |
|                  | สาขาศรีนครินทร์   |                |                 |
+------------------+----------------+----------------+-----------------+
| 4. Department    | 1. สาขาแฟชั่น    | 11             | 2,430           |
| Store            | ไอซ์แลนด์        |                |                 |
|                  |                |                |                 |
| 11สาขา           |                |                |                 |
+------------------+----------------+----------------+-----------------+
|                  | 2. สาขาบางนา   | 10             | 1,950           |
+------------------+----------------+----------------+-----------------+
|                  | 3. สาขาพระราม  | 9              | 1,770           |
|                  | 2              |                |                 |
+------------------+----------------+----------------+-----------------+
|                  | 4. สาขาพระราม  | 9              | 2,600           |
|                  | 3              |                |                 |
+------------------+----------------+----------------+-----------------+
|                  | 5. สาขานนทบุรี   | 7              | 830             |
+------------------+----------------+----------------+-----------------+
|                  | 6.             | 6              | 1,750           |
|                  | สาขาเพชรเกษม   |                |                 |
+------------------+----------------+----------------+-----------------+
|                  | 7.             | 7              | 2,110           |
|                  | สาขารามคำแหง   |                |                 |
+------------------+----------------+----------------+-----------------+
|                  | 8. สาขาสำโรง   | 12             | 2,230           |
+------------------+----------------+----------------+-----------------+
|                  | 9. สาขาพาราไดซ์ | 8              | 1,550           |
+------------------+----------------+----------------+-----------------+
|                  | 10.สาขาสามเสน  | 6              | 1,510           |
+------------------+----------------+----------------+-----------------+
|                  | 11.ส           | 15             | 3.450           |
|                  | าขาเมกาซีนีเพล็กซ์ |                |                 |
+------------------+----------------+----------------+-----------------+
| รวม              |                | 188            | 43,470          |
+------------------+----------------+----------------+-----------------+

1.2 สาขาต่างจังหวัด จำนวน 22 สาขา

+------------------+-------------------+-------------+-----------------+
| ประเภทสถานที่ตั้ง    | สาขาในเครือเมเจอร์  | จำนว        | รองรับผู้ชมได้สูงสุด  |
|                  | ซีนีเพล็กซ์           | นโรงภาพยนตร์ |                 |
|                  |                   |             | (จำนวนที่นั่ง)      |
|                  |                   | (โรง)       |                 |
+------------------+-------------------+-------------+-----------------+
| 1. Hypermarket   | 1. สาขานครสวรรค์   | 5           | 1,140           |
+------------------+-------------------+-------------+-----------------+
| 13 สาขา          | 2. สาขาพิษณุโลก     | 4           | 1,070           |
+------------------+-------------------+-------------+-----------------+
|                  | 3. สาขาสมุย        | 3           | 920             |
+------------------+-------------------+-------------+-----------------+
|                  | 4. สาขาชลบุรี       | 4           | 1,060           |
+------------------+-------------------+-------------+-----------------+
|                  | 5. สาขากระบี่       | 4           | 1,130           |
+------------------+-------------------+-------------+-----------------+
|                  | 6. สาขาอยุธยา      | 4           | 1,310           |
+------------------+-------------------+-------------+-----------------+
|                  | 7. สาขาเพชรบูรณ์    | 4           | 1,140           |
+------------------+-------------------+-------------+-----------------+
|                  | 8. สาขาบ้านโป่ง     | 5           | 1,440           |
+------------------+-------------------+-------------+-----------------+
|                  | 9. สาขาอมตะนคร    | 5           | 1,310           |
+------------------+-------------------+-------------+-----------------+
|                  | 10.สาขามหาชัย      | 5           | 1,170           |
+------------------+-------------------+-------------+-----------------+
|                  | 11.สาขากำแพงเพชร  | 4           | 1,010           |
+------------------+-------------------+-------------+-----------------+
|                  | 12.สาขาพิษณุโลก –   | 5           | 1,170           |
|                  | เซ็นทรัล            |             |                 |
+------------------+-------------------+-------------+-----------------+
|                  | 13. สาขาจันทบุรี     | 5           | 1,340           |
+------------------+-------------------+-------------+-----------------+
| 2. Lifestyle     | 1. สาขาพัทยา       | 8           | 1,750           |
| Mall             |                   |             |                 |
+------------------+-------------------+-------------+-----------------+
| 1 สาขา           |                   |             |                 |
+------------------+-------------------+-------------+-----------------+
| 3. Department    | 1. สาขาเชียงใหม่    | 7           | 1,840           |
| Store            |                   |             |                 |
+------------------+-------------------+-------------+-----------------+
| 8 สาขา           | 2. สาขาอุดรธานี     | 8           | 2,130           |
+------------------+-------------------+-------------+-----------------+
|                  | 3. สาขาฉะเชิงเทรา  | 5           | 1,710           |
+------------------+-------------------+-------------+-----------------+
|                  | 4. สาขาอุบลราชธานี  | 5           | 830             |
+------------------+-------------------+-------------+-----------------+
|                  | 5. สาขาหัวหิน       | 4           | 1,400           |
+------------------+-------------------+-------------+-----------------+
|                  | 6. สาขาสระบุรี      | 4           | 1,100           |
+------------------+-------------------+-------------+-----------------+
|                  | 7. สาขาเชียงราย    | 5           | 1,230           |
+------------------+-------------------+-------------+-----------------+
|                  | 8.                | 4           | 970             |
|                  | สาขานครศรีธรรมราช  |             |                 |
+------------------+-------------------+-------------+-----------------+
| รวม              |                   | 107         | 28,170          |
+------------------+-------------------+-------------+-----------------+

2) โรงภาพยนตร์อีจีวี 9 สาขา รวม 74 โรง จำนวน 16,000 ที่นั่ง

2.1) สาขาในกรุงเทพมหานคร จำนวน 5 สาขา

+-----------------+----------------+---------------+-----------------+
| ประเภทสถานที่ตั้ง   | สาขาในเครืออีจีวี  | จำ            | รองรับผู้ชมได้สูงสุด  |
|                 |                | นวนโรงภาพยนตร์ |                 |
|                 |                |               | (จำนวนที่นั่ง)      |
|                 |                | (โรง)         |                 |
+=================+================+===============+=================+
| 1. Department   | 1.             | 14            | 3,310           |
| Store           | สาขาซีคอนสแควร์  |               |                 |
+-----------------+----------------+---------------+-----------------+
| 5 สาขา          | 2. สาขาปิ่นเกล้า  | 11            | 1,960           |
+-----------------+----------------+---------------+-----------------+
|                 | 3. สาขารังสิต    | 10            | 1,680           |
+-----------------+----------------+---------------+-----------------+
|                 | 4. สาขาลาดพร้าว | 7             | 910             |
+-----------------+----------------+---------------+-----------------+
|                 | 5.             | 10            | 1.850           |
|                 | สาขาซีคอนบางแค  |               |                 |
+-----------------+----------------+---------------+-----------------+
| รวม             |                | 52            | 9,710           |
+-----------------+----------------+---------------+-----------------+

2.2) สาขาต่างจังหวัด จำนวน 4 สาขา

+-----------------+----------------+---------------+-----------------+
| ประเภทสถานที่ตั้ง   | สาขาในเครืออีจีวี  | จำ            | รองรับผู้ชมได้สูงสุด  |
|                 |                | นวนโรงภาพยนตร์ |                 |
|                 |                |               | (จำนวนที่นั่ง)      |
|                 |                | (โรง)         |                 |
+=================+================+===============+=================+
| 1. Hypermarket  | 1. สาขาอ้อมใหญ่  | 5             | 1,220           |
| 2 สาขา          |                |               |                 |
|                 | 2. สาขาขอนแก่น  | 5             | 1,230           |
+-----------------+----------------+---------------+-----------------+
| 2. Department   | 1. สาขาโคราช   | 8             | 2,660           |
| Store           |                |               |                 |
+-----------------+----------------+---------------+-----------------+
| 2 สาขา          | 2. สาขาศรีราชา  | 4             | 1,180           |
+-----------------+----------------+---------------+-----------------+
| รวม             |                | 22            | 6,290           |
+-----------------+----------------+---------------+-----------------+

3) สาขาในเครือพารากอน ซีนีเพล็กซ์ จำนวน 1 สาขา

  --------------------- ----------------------- --------------------------
  สาขาในเครือพารากอน     จำนวนโรงภาพยนตร์(โรง)    รองรับผู้ชมได้สูงสุด(จำนวนที่นั่ง)

  1. สาขาสยามพารากอน    16                      4,480
  --------------------- ----------------------- --------------------------

4) สาขาในเครือเอสพละนาด ซีนีเพล็กซ์ จำนวน 2 สาขา

  ------------------------------------------------------------------------
  สาขาในเครือเอสพละนาด   จำนวนโรงภาพยนตร์(โรง)   รองรับผู้ชมได้สูงสุด (จำนวนที่นั่ง)
  --------------------- ---------------------- ---------------------------
  1. สาขาเอสพลานาด      12                     2,730

  2 สาขางามวงศ์วาน แคราย 16                     4,200

  รวม                   28                     6,930
  ------------------------------------------------------------------------

ลักษณะเด่นอีกประการหนึ่งของโรงภาพยนตร์เมเจอร์ซีนีเพล็กซ์ คือมีการตกแต่งโรงภาพยนตร์
(Theme) ที่สวยงามหรูหราทันสมัยหลากรูปแบบแตกต่างกันในแต่ละสาขา
ในเรื่องของเก้าอี้นั่งชมภาพยนตร์จะมีให้เลือกหลายรูปแบบ และมีให้เลือกหลายระดับราคา
การจัดวางเก้าอี้ภายในโรงภาพยนตร์จะเป็นแบบขั้นบันได และแบบ Stadium
รวมทั้งการวางเก้าอี้สลับช่องไฟระหว่างแถว ทำให้ไม่เกิดการบังกันระหว่างแถวหน้าและแถวหลัง
อีกทั้งเพิ่มพื้นที่ระหว่างแถวหน้าและแถวหลังให้กว้างยิ่งขึ้น
เพื่อความสะดวกสบายในการนั่งตลอดช่วงเวลาชมภาพยนตร์
นอกจากนี้สาขาส่วนใหญ่ยังจัดให้มีบริการห้องวีไอพี และมุมกาแฟรับรองลูกค้า
รวมถึงการให้บริการนวดแบบสปาด้วยเก้าอี้ไฟฟ้าอย่างดี
เพื่อให้ลูกค้ารู้สึกผ่อนคลายระหว่างรอชมภาพยนตร์อีกด้วย

ในด้านเครื่องมือและอุปกรณ์ โรงภาพยนตร์ในเครือเมเจอร์ซีนีเพล็กซ์ทุกสาขา
ได้ติดตั้งจอฉายภาพยนตร์ขนาดใหญ่ Mega Screen
ที่มีขนาดหน้ากว้างตามขนาดความกว้างภายในโรงภาพยนตร์
ทำให้ผู้ชมสามารถเห็นภาพได้ชัดเจนในทุกตำแหน่งที่นั่ง
รวมทั้งความสมบรูณ์แบบทันสมัยด้านเทคโนโลยีระบบเสียงในระบบ All Digital Sound SDDS,
DTS, SRD, Dolby Digital Surround EX, JBL 3 ways
และสุดยอดนวัตกรรมเทคโนโลยีความบันเทิงครบรสทั้งภาพ แสง และเสียงบนจอภาพ ซิลเวอร์สกรีน
ที่มีความละเอียดคมชัด สมจริง กว่าระบบดิจิตอลทั่วไปถึง 30% ผ่านเครื่องฉาย NEC DLP 4K
ในโรงภาพยนตร์ดิจิตอลระบบ Real D 3 มิติ

“โรงภาพยนตร์ จอยักษ์ กรุงศรีไอแมกซ์”

เปิดให้บริการ 1 โรง ที่พารากอนซีนีเพล็กซ์ เป็นโรงภาพยนตร์จอยักษ์แห่งแรกของภูมิภาคเอเชีย
ภายในโรงภาพยนตร์สามารถรองรับผู้ชมได้สูงสุดถึง 491 ที่นั่ง
เป็นโรงภาพยนตร์ที่มีจอฉายภาพยนตร์ขนาดใหญ่ กว้าง 28 เมตร และสูง 21 เมตร
พร้อมด้วยระบบเสียงสมบูรณ์แบบ Digital Sound Track Dolby Stereo
ทำให้ภาพและเสียงที่ถ่ายทอดคมชัดเหมือนเข้าอยู่ในเหตุการณ์จริง
และปัจจุบันทางเมเจอร์ยังได้นำระบบ DMR (Digital Re-mastering)
เข้ามาซึ่งเป็นระบบการฉายในรูปแบบใหม่ที่ให้ภาพคมชัดกว่าปกติถึง 10 เท่า พลังเสียง Digital
Surround 12,000 วัตต์ ปัจจุบันเมเจอร์ ซินีเพล็กซ์ได้ทำการเปิด อีก 2 สาขาคือ สาขารัชโยธิน
และสาขาปิ่นเกล้า ที่ละ 1 โรง รองรับผู้เข้าชมได้รวม 869 ที่นั่ง

ปัจจุบันราคาบัตรเข้าชมโดยเฉลี่ย 190 บาทสำหรับภาพยนตร์ 3 มิติ (3D) และราคา 150บาท
สำหรับภาพยนตร์ 2 มิติ (2D) เปิดให้บริการทุกวันตั้งแต่เวลา 10.00 น. ถึง 23.30 น.
ภาพยนตร์แต่ละเรื่องใช้เวลาในการฉายโดยประมาณ 1.30 ถึง 2.30
ชั่วโมง นอกจากนี้โรงภาพยนตร์จอยักษ์กรุงศรีไอแมกซ์ยังสามารถรองรับการฉายภาพยนตร์ฮอลลีวูดความยาว
2-3 ชั่วโมงได้และคิดราคาบัตรเข้าชม 250-300 บาททุกที่นั่ง

“โรงภาพยนตร์ 4DX”

เปิดให้บริการ 1 โรง ที่พารากอนซีนีเพล็กซ์ เป็นเทคโนโลยีและนวัตกรรมใหม่แห่งโลกภาพยนตร์
ที่จะให้ลูกค้าได้รับอรรถรสในทุกๆด้าน ไม่ว่าจะเป็น ภาพ แสง สี เสียง สัมผัส และกลิ่น
เอฟเฟคต่าง ๆด้วยการเพิ่มความ พิเศษให้กับโรงภาพยนตร์ด้วยเก้าอี้แบบเฉพาะ
พร้อมเอ็ฟเฟ็กซ์ตระการตาถึง 24 ชนิด และระบบฉายแบบดิจิตอล 3 มิติ
ซึ่งเอ็ฟเฟ็กซ์แต่ละชนิดถูกออกแบบมาเป็นอย่างดี
เพิ่มความตื่นเต้นให้กับภาพยนตร์ไม่ว่าจะเป็นการขยับของเก้าอี้ ลมเป่า ละอองน้ำ กลิ่น
แรงสั่นสะเทือน สะกิดขา สะกิดหลังและเทคนิคอื่น ๆ
อีกมากมายโดยภาพจะฉายบนจอภาพซิลเวอร์สกรีน ที่ให้ภาพคมชัดสมจริงภาพที่ฉายเป็นระบบ
Master image 3D พร้อมแว่นตาบางเบาที่รับภาพเฉพาะระบบ 4 มิติเท่านั้น
สำหรับภาพยนตร์ที่จะเข้าฉายในโรงภาพยนตร์ดิจิตอล 4
มิติล้วนเป็นภาพยนตร์ฟอร์มยักษ์ที่หลายคนชื่นชอบแตกต่างจากโรงภาพยนตร์ที่เป็น Simulator
ทั่วๆไป เช่นที่ Dream world หรือ Siam Ocean World ที่ฉายหนังเพียง 7
นาทีเท่านั้นหรือแม้กระทั่งภาพยนตร์ไทยที่สามารถทำ 4D Effect ได้เช่นกัน
โดยภายในโรงภาพยนตร์สามารถรองรับผู้ชมได้สูงสุดถึง 140 ที่นั่ง ราคาบัตรเข้าชมประมาณ 320
-500 บาท

ในด้านความปลอดภัยของผู้เข้ามาใช้บริการ โรงภาพยนตร์เมเจอร์ซีนีเพล็กซ์ เป็นสิ่งที่บริษัทฯ
คำนึงเป็นพิเศษ และถือเป็นหลักการสำคัญของงานบริการที่จะต้องมี
โดยจะเห็นได้จากการเป็นผู้เริ่มต้นในการออกแบบโรงภาพยนตร์ให้มีทางเดินด้านนอกโรงโดยรอบเชื่อมต่อถึงกันไม่สับสน
ซึ่งจะต้องออกแบบตั้งแต่เริ่มต้น เช่นสาขาที่เป็น Stand Alone เมเจอร์ ซีนีเพล็กซ์
จะออกแบบโดยมีโรงภาพยนตร์ไว้ในอาคารตั้งแต่เริ่มต้นขออนุญาตกับทางราชการเลย
และต่อเชื่อมกับทางหนีไฟ
โดยเชื่อมต่อไปยังบันไดหนีไฟที่สามารถลงมาถึงชั้นล่างและมีประตูหนีไฟออกนอกอาคารได้ทันที
ข้อสำคัญทางเดินโดยรอบ หรือบันไดหนีไฟ
จะมีไฟฉุกเฉินติดตั้งโดยตลอดเพื่อความสว่างหากเกิดเหตุการณ์ขึ้น
สำหรับสาขาที่อยู่ตามอาคารของผู้อื่น ทางบริษัทฯ
ก็จะคำนึงถึงความปลอดภัยเป็นหลักโดยใช้หลักการเดียวกับอาคารที่เป็นของบริษัทฯ เอง
ทางเดินไม่มืดมีแสงสว่างเพียงพอ มีไฟฉุกเฉินติดตั้งโดยรอบ และเดินได้รอบถึงกันโดยตลอด
ไม่สับสน นอกจากนี้บริษัทฯ
ยังได้ติดตั้งกล้องวงจรปิดในจุดต่างๆและเครื่องมือตรวจจับอาวุธเพิ่มเติมในทุกสาขา
เพื่อความปลอดภัยของชีวิตและทรัพย์สินของผู้มาใช้บริการอีกด้วย

การประกอบธุรกิจโรงภาพยนตร์ของกลุ่มเมเจอร์ ซีนีเพล็กซ์ มีลักษณะเด่นของธุรกิจ 6 ประการ
ดังนี้

1.  กลุ่มเมเจอร์ ซีนีเพล็กซ์ จะลงทุนเฉพาะส่วนงานโครงสร้าง งานตกแต่งโรงภาพยนตร์
    และการลงทุนในระบบเทคโนโลยีของโรงภาพยนตร์ที่สำคัญคือระบบการฉายภาพและระบบเสียง
    หรือจะเรียกรวมว่าเป็น
    ผู้ลงทุนใน Hardware โดยเจ้าของภาพยนตร์หรือผู้สร้างภาพยนตร์จะเรียกเป็น ผู้ลงทุนใน
    Software

2.  กลุ่มเมเจอร์ ซีนีเพล็กซ์ไม่มีภาระต้นทุนในส่วนของการจัดซื้อภาพยนตร์ (หนัง)
    เป็นหน้าที่ของบริษัทตัวแทนจำหน่ายภาพยนตร์ซึ่งส่วนใหญ่เป็นบริษัทในเครือของบริษัทผู้ผลิตภาพยนตร์ทั้งในประเทศและต่างประเทศ
    จะเป็นผู้ส่งฟิล์มหรือเทปภาพยนตร์ให้โรงภาพยนตร์เพื่อฉายในโรงภาพยนตร์เป็นรอบแรก
    (First Run Motion Picture) โดยเจ้าของ Software
    จะเป็นผู้ลงทุนโปรโมทภาพยนตร์ของตัวเองให้เป็นที่นิยมของคนดู
    ซึ่งหมายถึงต้นทุนทางการตลาดทั้งหมดที่เกี่ยวกับภาพยนตร์เรื่องนั้นๆ
    เจ้าของภาพยนตร์จะต้องลงทุนเอง

3.  รายได้จากค่าบัตรชมภาพยนตร์ ทางเจ้าของโรงภาพยนตร์จะเป็นผู้เก็บจากผู้ชม
    และจะแบ่งส่วนแบ่งค่าตั๋วหนังที่ได้รับมาให้กับเจ้าของภาพยนตร์ โดยเฉลี่ยในอัตราร้อยละ 48
    ถึง 50 ทั้งนี้รายได้ส่วนนี้คิดเป็นสัดส่วนประมาณร้อยละ 50 ของรายได้รวม
    การประกอบธุรกิจโรงภาพยนตร์ของกลุ่มเมเจอร์ ซีนีเพล็กซ์
    ยังมีรายได้เสริมจากการขายเครื่องดื่มและป๊อปคอร์น (Concession)
    รายได้จากการขายบัตรส่วนลด (Major Card) รายได้จากการขายบัตรสมาชิก
    (M-Generation Card)ซึ่งเป็นบริการเสริมที่สนับสนุนยอดขายตั๋วหนังได้เป็นอย่างดี

4.  รายได้ที่มีบทบาทสำคัญอีกรายการหนึ่งคือรายได้จากค่าโฆษณาบนจอภาพยนตร์ (Onscreen
    Advertising) และพื้นที่ใช้สอยนอกโรงภาพยนตร์
    ในฐานะเจ้าของสถานที่รวมถึงการได้รับเงินสนับสนุนทำกิจกรรมร่วมกับเจ้าของสินค้าต่างๆ
    (Sponsorship)

5.  โรงภาพยนตร์เมเจอร์ ซีนีเพล็กซ์ มีความโดดเด่น คือเป็นเจ้าของอาคารเอง (บางสาขา)
    ดังนั้นจึงสามารถที่จะจัดการบริหารเรื่องของเวลาฉายภาพยนตร์ได้ง่ายกว่าการเข้าไปเช่าพื้นที่ในอาคารของผู้อื่น
    เช่นฉายรอบแรกเร็วกว่า หรือรอบสุดท้ายสามารถเลิกได้ดึกกว่าคู่แข่ง
    และยังสามารถที่จะใช้พื้นที่ในการจัดกิจกรรมต่างๆที่เกี่ยวกับภาพยนตร์ในการส่งเสริมการขายได้

6.  ขนาดของโรงที่ใหญ่กว่า ซึ่งบางโรงของเมเจอร์ ซีนีเพล็กซ์
    มีขนาดใหญ่สามารถจุผู้ชมได้ถึงประมาณกว่า 1,000 ที่นั่ง
    ซึ่งเป็นข้อได้เปรียบในการรองรับกับปริมาณของผู้ชม ที่เข้าชมเมื่อเวลาที่มีภาพยนตร์ในระดับ
    Blockbuster เมเจอร์ ซีนีเพล็กซ์ สามารถที่จะทำเงินรายได้จากโรงขนาดใหญ่ได้มาก
    แต่สำหรับโรงขนาดเล็กจะต้องฉายภาพยนตร์เรื่องเดียวกันหลายรอบจึงจะได้รายได้เท่าโรงขนาดใหญ่

4.1.1.2 สาขาและทำเลที่ตั้ง

สาขาที่เปิดให้บริการในปัจจุบัน มีพื้นที่ให้บริการครอบคลุมแหล่งชุมชนจำนวนมาก สรุปได้ดังนี้

เมเจอร์ ซีนีเพล็กซ์

  -------------------------------------------------------------------------
  สาขา                  สถานที่ตั้ง
  --------------------- ---------------------------------------------------
  ในเขตกรุงเทพมหานคร     

  1. สาขาปิ่นเกล้า         เลขที่ 554 ถนนบรมราชชนนี ตรงข้ามศูนย์การค้าเซ็นทรัล พลาซา
                        ปิ่นเกล้า

  2. สาขาสุขุมวิท          เลขที่ 1221/39 ถนนสุขุมวิทปากซอยสุขุมวิท 61

  3. สาขารัชโยธิน         เลขที่ 1839 ถนนพหลโยธิน ใกล้สี่แยกรัชโยธิน

  4. สาขารามคำแหง       เลขที่ 73 ถนนรามคำแหงใกล้เดอะมอลล์ 3 รามคำแหง

  5. สาขาแจ้งวัฒนะ        โครงการ ดิ อเวนิวบนถนนแจ้งวัฒนะ ใกล้ห้างบิ๊กซี

  6. สาขารังสิต           เลขที่ 439 ถนนพหลโยธินและถนนรังสิต-นครนายก
                        ใกล้ศูนย์การค้าฟิวเจอร์พาร์ค รังสิต

  7. สาขาพระราม 3       บนชั้น 7 และชั้น 8 อาคารเซ็นทรัลพลาซ่า พระราม 3

  8. สาขาบางนา          บนชั้น 6 อาคารเซ็นทรัลซิตี้ บางนา

  9. สาขาบางกะปิ         บนชั้น 3 อาคารเทสโก้ โลตัส สาขาบางกะปิ

  10. สาขาพระราม 2      บนชั้น 4 อาคารเซ็นทรัลพลาซ่า พระราม 2

  11. สาขานนทบุรี         บนชั้น 4 , 6 ห้างริเวอร์ พลาซ่า ช้อปปิ้ง เซ็นเตอร์

  12. สาขาแฟชั่น ไอซ์แลนด์  บนชั้น 3 อาคารศูนย์การค้าแฟชั่น ไอส์แลนด์ ถนนรามอินทรา

  13. สาขาเพชรเกษม      บนชั้น 2 อาคารสยามฟิวเจอร์ เพาเวอร์ เซ็นเตอร์

  14. สาขาสำโรง         บนชั้น 5 อาคารศูนย์การค้าอิมพีเรียล เวิลด์ สำโรง
                        จังหวัดสมุทรปราการ

  15. สาขาศาลายา        บนชั้น 1 ของห้างเทสโก้-โลตัส บนถนนพุทธมณฑลสาย 5

  16. สาขานวนคร – บิ๊กซี   บนชั้น 2 บิ๊กซี นวนคร ตำบลคลองหนึ่ง อำเภอ คลองหลวงจ.ปทุมธานี

  17. สาขาธัญบุรี          บนชั้น 2 บิ๊กซี รังสิตคลอง 6 ตำบลรังสิต อำเภอ ธัญบุรี จ.ปทุมธานี

  18. สาขานวนคร – โลตัส  บนชั้น3 อาคารเทสโก้โลตัส 98/103 หมู่ 13 ต.คลองหนุ่ม
                        อ.คลองหลวงปทุมธานี

  19. สาขาศรีนครินทร์      บนชั้น 2 อาคารเทสโก้โลตัส หมู่ 6 ถ.ศรีนครินทร์
                        ต.บางเมืองใหม่จ.สมุทรปราการ

  20. สาขาพาราไดซ์       เลขที่ 61 อาคารเดอะเสรีเซ็นเตอร์ ชั้น 3 ถนนศรีนครินทร์
                        เขตประเวศ

  21. สาขาสามเสน        เลขที่ 1024 อาคารศูนย์การค้าสุพรีม สามเสน ถนนสามเสน เขตดุสิต

  22.สาขาเมกา ซีนีเพล็กซ์   เลขที่ 39 หมู่ 6 ศูนย์การค้าเมกะบางนา ถ,บางนา-ตราด บางแก้ว
                        บางพลี จ.สมุทรปราการ

  ในต่างจังหวัด            

  1. สาขาเชียงใหม่        บนชั้น 4 ศูนย์การค้าเซ็นทรัล แอร์พอร์ต พลาซ่าเชียงใหม่

  2. สาขานครสวรรค์       บนชั้น 3 อาคารวิถีเทพจังหวัดนครสวรรค์

  3. สาขาอุดรธานี         บนชั้น 5 ศูนย์การค้าเจริญศรี คอมเพล็กซ์

  4. สาขาฉะเชิงเทรา      บนชั้น 2 อาคารศูนย์การค้าเอสเอฟฉะเชิงเทรา

  5. สาขาอุบลราชธานี      บนชั้น 3 เอส เคช้อปปิ้ง พาร์ค อุบลราชธานี

  6. สาขาหัวหิน           บนชั้น 3 อาคารศูนย์การค้ามาร์เก็ต วิลเลจ

  7. สาขาสมุย            ชั้น 1 อาคารเทสโก้โลตัส สาขาสมุย

  8. สาขาพิษณุโลก         ชั้น 1 อาคารเทสโก้โลตัส ถนนพิษณุโลก-หล่มสัก

  9. สาขาพัทยา           ชั้น 4 โครงการดิอเวนิว พัทยา

  10. สาขาชลบุรี          ชั้น 2 อาคารบิ๊กซีสาขาชลบุรี

  11. สาขากระบี่          ชั้น 2 อาคารเทสโก้โลตัส สาขากระบี่

  12. สาขาอยุธยา         ตั้งอยู่ที่ชั้น 2 ของห้างบิ๊กซี บนถนนสายเอเชีย อยุธยา

  13. สาขาเพชรบูรณ์       ชั้น 1 ของห้างโลตัสบนถนนเกตุปัญญา เพชรบูรณ์

  14. สาขาบ้านโป่ง        ชั้น 1 อาคารเทสโก้โลตัส 110 หมู่5 ต.หนองอ้อ อ.บ้านโป่ง
                        จ.ราชบุรี

  15. สาขาอมตะนคร       ชั้น 1 อาคารเทสโก้โลตัส 700/75 หมู่ 5 ต.คลองตำหรุอ.เมือง
                        จ.ชลบุรี

  16. สาขาสระบุรี         เลขที่ 179/5 ถ.สุดบรรทัด ต.ปากเพรียว อ.เมืองสระบุรี จ.สระบุรี

  17. สาขาเชียงราย       เลขที่ 99/9 ศูนย์การค้าเซ็นทรัลพลาซ่า เชียงราย ต.รอบเวียง
                        จ.เชียงราย

  18. สาขามหาชัย         เลขที่ 79 อาคารศูนย์การค้าบิ๊กซีซูเปอร์เซ็นเตอร์ สาขามหาชัย
                        จ.สมุทรสาคร

  19. สาขาพิษณุโลก –      ศูนย์การค้าเซ็นทรัลพลาซาพิษณุโลก เลขที่ 9/99 หมู่ที่ 5
  เซ็นทรัล                ต.พลายชุมพล จ.พิษณุโลก

  20. สาขาจันทบุรี         ชั้น 2 ศูนย์การค้าบิ๊กซีซูเปอร์เซ็นเตอร์ เลขที่ 1012 ถ.ท่าแฉลบ
                        ต.ตลาด จ.จันทบุรี

  21.สาขานครศรีธรรมราช   ศูนย์การค้าสหไทยพลาซ่า เลขที่ 1392 ถ.ศรีปราชญ์ ต.ท่าวัง
                        อ.เมือง จ.นครศรีธรรมราช
  -------------------------------------------------------------------------

  อีจีวี

  ----------------------------------------------------------------------------------------
  สาขา                                สถานที่ตั้ง
  ------------------- --------------- ----------------------------------------------------
  ในเขตกรุงเทพมหานคร                   

  1.                  สาขาปิ่นเกล้า      บนชั้น 5 อาคารศูนย์การค้า เซ็นทรัล พลาซ่า ปิ่นเกล้า
                                      ถนนบรมราชชนนี

  2.                  สาขาซีคอนบางแค   บนชั้น 4 F อาคารศูนย์การค้า ฟิวเจอร์ พาร์ค บางแค ถนนเพชรเกษม

  3.                  สาขาลาดพร้าว     บนชั้น 7 อาคารศูนย์การค้า อิมพีเรียล เวิลด์ ลาดพร้าว ถนนลาดพร้าว

  4.                  สาขาเมโทรโพลิส   บนชั้น 5-7 อาคารศูนย์การค้าบิ๊กซีราชดำริ

  5.                  สาขารังสิต        บนชั้น 3 F อาคารศูนย์การค้า ฟิวเจอร์ พาร์ค รังสิต ถนนวิภาวดีรังสิต

  6.                  สาขาซีคอน สแควร์  บนชั้น 4 อาคารศูนย์การค้า ซีคอน สแควร์ ถนนศรีนครินทร์

  ในต่างจังหวัด                          

  7.                  สาขาโคราช       บนชั้น 3 อาคารห้างสรรพสินค้าเดอะมอลล์ ถนนมิตรภาพ
                                      จังหวัดนครราชสีมา

  8.                  สาขาศรีราชา      บนชั้น 3 อาคารห้างสรรพสินค้าโรบินสัน ศรีราชา จังหวัดชลบุรี

  9.                  สาขาอ้อมใหญ่      บนชั้น 2 ศูนย์การค้าบิ๊กซี อ้อมใหญ่ จังหวัดนครปฐม

  10.                 สาขาขอนแก่น      ชั้น 1-2 เทสโก้โลตัสซุเปอร์เซ็นเตอร์ เลขที่ 709 ม.3 ต.ศิลา
                                      จ.ขอนแก่น
  ----------------------------------------------------------------------------------------

  พารากอนซีนีเพล็กซ์ และเอสพละนาดซีนีเพล็กซ์ ในเขตกรุงเทพมหานคร

  ------------------- ---------------------------------------------------
  สาขา                สถานที่ตั้ง

  พารากอนซีนีเพล็กซ์      บนชั้น 5 อาคารศูนย์การค้าสยามพารากอน ถนนพระราม 1

  เอสพละนาดซีนีเพล็กซ์    บนชั้น 5 อาคารศูนย์การค้าเอสพลานาด ถนนรัชดาภิเษก

  เอสพละนาดซีนีเพล็กซ์ 2  เลขที่37/139 หมู่ 8 ตำบลบางกระสอ อำเภอเมืองนนทบุรี จ.นนทบุรี
  งามวงศ์วาน แคราย     11000
  ------------------- ---------------------------------------------------

4.1.1.3 รอบฉายและโปรแกรมหนัง

โรงฉายภาพยนตร์เมเจอร์ ซีนีเพล็กซ์ในแต่ละสาขา เปิดให้บริการทุกวันตั้งแต่เวลา 10.00 น. ถึง
24.00 น. รวม 14 ชั่วโมงต่อวัน โดยเฉลี่ยหนัง 1 เรื่องใช้เวลาในการฉายประมาณ 2-3
ชั่วโมง ทำให้โรงภาพยนตร์แต่ละโรงสามารถทำรอบฉายได้เฉลี่ย 4 ถึง 7 รอบต่อวัน
การวางโปรแกรมหนังจะถูกกำหนดโดยจำนวนหนังใหม่ที่จะเข้าฉายในแต่ละสัปดาห์ (Movie Line
up) และหนังที่อยู่ระหว่างฉาย ซึ่งโดยเฉลี่ยในแต่ละสัปดาห์จะมีหนังใหม่เข้าฉายประมาณ 5-6
เรื่อง และหนังแต่ละเรื่องจะมีระยะเวลาในการฉายโดยเฉลี่ยประมาณ 2-3 สัปดาห์
หรืออาจจะนานกว่านั้นขึ้นอยู่กับกระแสความนิยมของหนัง

4.1.1.4 ภาพยนตร์ที่เข้าฉาย

โรงภาพยนตร์ในเครือเมเจอร์ซีนีเพล็กซ์กรุ้ป
ดำเนินนโยบายผูกพันธมิตรกับทุกค่ายบริษัทตัวแทนภาพยนตร์
เปิดกว้างให้ทุกค่ายนำภาพยนตร์เข้าฉายด้วยเงื่อนไขการแบ่งรายได้ค่าบัตรเข้าชมที่ต่างกันขึ้นอยู่กับความนิยมของภาพยนตร์เรื่องนั้นๆ
ในปี 2555 ที่ผ่านมา มีจำนวนภาพยนตร์เข้าฉายในโรงภาพยนตร์เมเจอร์ซีนีเพล็กซ์ รวมทั้งสิ้น212
เรื่อง จากจำนวนภาพยนตร์ที่เข้าฉายในประเทศทั้งสิ้น 254 เรื่อง โดยมีรายละเอียดประกอบ ดังนี้

+----------------------+---------------------+-------------------------+
| ประเภทของภาพยนตร์     | จ                   | จำนวนที่ฉายใน             |
|                      | ำนวนที่ฉายทั้งหมด(เรื่อง) |                         |
|                      |                     | เครือเมเจอร์ซีนีเพล็กซ์       |
|                      |                     | (เรื่อง)                  |
+======================+=====================+=========================+
| รวมภาพยนตร์ต่างประเทศ  | 195                 | 153                     |
+----------------------+---------------------+-------------------------+
| ภาพยนตร์ไทย           | 59                  | 59                      |
+----------------------+---------------------+-------------------------+
| รวม                  | 254                 | 212                     |
| ภาพยนตร์ที่เข้าฉายทั้งหมด¹ |                     |                         |
+----------------------+---------------------+-------------------------+

จากตารางข้างต้นจะเห็นได้ว่าภาพยนตร์ที่เข้าฉายในปี 2555มีจำนวน 254 เรื่อง
หรือเฉลี่ยมีภาพยนตร์เข้าใหม่ทุกสัปดาห์ๆ ละ 3-4 เรื่อง เมเจอร์ซีนีเพล็กซ์
ได้พิจารณาคัดภาพยนตร์ที่มีคุณภาพหลากหลายแนว ตรงความต้องการของผู้ชมเข้าฉายทั้งหมด 212
เรื่อง หรือร้อยละ 83 ของภาพยนตร์ทั้งหมด และวางโปรแกรมการฉายในโรงภาพยนตร์ให้นานขึ้น

4.1.1.5 ราคาบัตรเข้าชมภาพยนตร์

ราคาบัตรเข้าชมภาพยนตร์หรือราคาตั๋วหนังจะแตกต่างกันขึ้นอยู่กับสาขาและประเภทของเก้าอี้นั่งที่ให้ความสะดวกสบายระหว่างการชมภาพยนตร์ที่ต่างกัน
ดังนี้

โรงภาพยนตร์ในเครือเมเจอร์ ซีนีเพล็กซ์

  ------------------------------------------- ---------------------------
  ประเภทเก้าอี้นั่ง                                ราคาบัตรเข้าชมภาพยนตร์ต่อที่นั่ง
                                              (บาท)

  Normal พื้นฐาน                                80-180

  Honeymoon seat แบบพับที่เท้าแขนได้               100-200

  First class เก้าอี้นั่งแบบพับที่เท้าแขนได้บนชั้นลอย     180-200

  Platinum chair เก้าอี้นั่งมีที่วางเครื่องดื่ม,          200-220
  ป๊อปคอร์นและมีผ้ารองศีรษะ                        

  Opera chair เก้าอี้คู่ขนาดกว้าง                   500-700

  Emperor chair เก้าอี้ประเภทปรับเอนนอนยืดขาได้     300-400
  ------------------------------------------- ---------------------------

โรงภาพยนตร์ในเครืออีจีวี

  -----------------------------------------------------------------------
  ประเภทเก้าอี้นั่ง                                ราคาบัตรเข้าชมภาพยนตร์ต่อที่นั่ง
                                              (บาท)
  ------------------------------------------- ---------------------------
  มาตรฐาน (Standard)                          80-180

  Honeymoon , First Class                     120-200

  พรีเมียร์ สวีท(Premier Suite)                   300

  โกลด์ คลาส (Gold Class)                      350
  -----------------------------------------------------------------------

โรงภาพยนตร์พารากอนซีนีเพล็กซ์ (2D, 3D, 4DX)

  -----------------------------------------------------------------------
  ประเภทเก้าอี้นั่ง                           ราคาบัตรเข้าชมภาพยนตร์ต่อที่นั่ง (บาท)
  -------------------------------------- --------------------------------
  Premium                                190-400

  Privilege                              210-500

  Royal Balcony                          270-340

  Paragon Chair(คู่)                       700-900

  Enigma(คู่)                              3,000

  Nokia VIP                              700-850
  -----------------------------------------------------------------------

โรงภาพยนตร์เอสพละนาดซีนีเพล็กซ์

  -------------------------------------- --------------------------------
  ประเภทเก้าอี้นั่ง                           ราคาบัตรเข้าชมภาพยนตร์ต่อที่นั่ง(บาท)

  Normal                                 120-200

  Honeymoon                              140-220

  Platinum                               190

  Deco Opera                             300

  Ultima                                 400

  Galleria Seat                          600
  -------------------------------------- --------------------------------

4.1.1.6 บริการจำหน่ายเครื่องดื่มและป๊อปคอร์น (Concession)

รายได้จากส่วนบริการ Concession หน้าโรงภาพยนตร์
เป็นรายได้เสริมที่สำคัญและสร้างความครบวงจรในงานบริการให้แก่ธุรกิจโรงภาพยนตร์ ซึ่งในปี
2555 มีสัดส่วนรายได้คิดเป็นร้อยละ 13 ของรายได้รวม โดยมีสินค้าหลักคือ ป๊อปคอร์น
(Popcorn) และเครื่องดื่มอัดลม (Soft Drink)
ในภาชนะที่ออกแบบให้เข้ากับภาพยนตร์เรื่องดังที่กำลังเข้าฉายอยู่ในขณะนั้น
และมีสินค้าเสริมเพื่อเพิ่มความหลากหลายและเพิ่มทางเลือกให้ลูกค้า เป็นแซนวิช ฮอทดอก
ขนมขบเคี้ยวทานเล่นจำพวกขนมซองนานาชนิดเช่นมันฝรั่งแผ่นกรอบ (Potato Chip) ผลไม้อบแห้ง
และลูกอม เป็นต้น

การกำหนดจำนวนจุดขายหรือเคาน์เตอร์บริการให้เพียงพอกับจำนวนโรงภาพยนตร์
จำนวนที่นั่งรวมและจำนวนผู้มาใช้บริการ
ประกอบกับการตกแต่งเคาน์เตอร์บริการให้สะอาดสวยงามสะดุดตาทันสมัยสอดคล้องกับรสนิยมของลูกค้า
อีกทั้งการจัดตำแหน่งการวางสินค้าในเคาน์เตอร์ให้สะดวกต่อการให้บริการเพื่อลดระยะเวลาการรอคิวเข้าซื้อ
เป็นกลยุทธ์การขายที่สำคัญที่สามารถสร้างความประทับใจ ความสนใจ
และกระตุ้นยอดขายสินค้าได้เป็นอย่างดี

4.1.2 การตลาดและภาวะการแข่งขัน

4.1.2.1 การตลาด

ก. กลยุทธ์การตลาด

ด้วยการวางเป้าหมายทางธุรกิจที่จะเป็นศูนย์รวมความบันเทิงครบวงจรที่มีโรงภาพยนตร์เป็นสินค้าหลัก
ดังสโลแกนที่วางไว้ “สุดยอดเมืองหนังระดับโลกและศูนย์รวมความบันเทิงสำหรับชีวิตคนรุ่นใหม่”
(The World’s Best Cinema and Lifestyle Entertainment Provider) กลุ่มเมเจอร์
ซีนีเพล็กซ์
ก้าวสู่การเป็นผู้นำในธุรกิจโรงภาพยนตร์ด้วยการดำเนินกลยุทธ์การแข่งขันอย่างมืออาชีพตลอดมาตั้งแต่เริ่มกิจการ
โดยการวางตำแหน่งการตลาด (Market Positioning Strategy)
ให้โรงภาพยนตร์เป็นโรงภาพยนตร์ที่มีมาตรฐานของสถานที่และงานบริการในระดับสูง
ควบคู่ไปกับการสร้างความนิยมในศูนย์บันเทิง และด้วยการใช้กลยุทธ์การสร้างชื่อสินค้า “เมเจอร์
ซีนีเพล็กซ์ ” (Brand Awareness Strategy) ให้กับทั้งโรงภาพยนตร์และศูนย์บันเทิง
ทำให้ปัจจุบันโรงภาพยนตร์เมเจอร์
ซีนีเพล็กซ์เป็นที่นิยมของลูกค้าในด้านบริการบันเทิงที่ได้มาตรฐานและครบวงจร

รายละเอียดกลยุทธ์การตลาดที่นำมาใช้ประกอบด้วย 4 กลยุทธ์หลักดังนี้

กลยุทธ์โรงภาพยนตร์มาตรฐานสูง 

โรงภาพยนตร์เมเจอร์ ซีนีเพล็กซ์ ทุกสาขาทุกโรง
มีจุดเด่นที่เหนือและแตกต่างจากโรงภาพยนตร์ของคู่แข่งอย่างชัดเจน (Product
Differentiation) ในเรื่องความสวยงามหรูหราของสถานที่บริการทั้งภายนอกและภายใน
โรงภาพยนตร์และความทันสมัยของระบบเทคโนโลยีด้านภาพและเสียง
ทั้งนี้เป็นผลมาจากการติดตามศึกษาพฤติกรรมของลูกค้าผู้ใช้บริการโรงภาพยนตร์ (Moviegoer)
อย่างต่อเนื่อง
พบว่าลูกค้าให้ความสำคัญกับความสวยงามและความสะดวกสบายของสถานที่เป็นอันดับหนึ่งในการเลือกใช้บริการโรงภาพยนตร์
ดังนั้นกลุ่มเมเจอร์ ซีนีเพล็กซ์
จึงมีการกำหนดเป็นนโยบายและแผนงานที่ต่อเนื่องในการปรับปรุงและพัฒนาสาขาให้มีความสวยงามและทันสมัยอยู่เสมอ
ด้วยรูปแบบของโรงแรมระดับ 5 ดาว เป็นหลัก

กลยุทธ์ด้านทำเลที่ตั้งที่สมบูรณ์

กลุ่มเมเจอร์ ซีนีเพล็กซ์ กำหนดนโยบายในการเลือกทำเลที่ตั้งสาขาโรงภาพยนตร์
โดยมีองค์ประกอบสำคัญคืออยู่ในเขตพื้นที่แหล่งชุมชนใจกลางเมือง ใกล้สถานศึกษา
ใกล้ห้างสรรพสินค้า ใกล้สถานที่ทำงานบริษัทเอกชน ใกล้สถานที่ราชการ ใกล้แหล่งชุมชนที่พักอาศัย
และอยู่ในเส้นทางที่การสัญจรไปมาสะดวก
มีรถประจำทางผ่านหลายสายและเป็นทางผ่านออกสู่ภาคต่างๆ เพื่อให้เข้าถึงกลุ่มลูกค้า โดยแบ่งเป็น
4 รูปแบบทางธุรกิจได้แก่ Stand Alone Complex, สาขาในห้างสรรพสินค้า, สาขาใน
Discount Store และสาขาในศูนย์การค้าแบบเปิดให้เหมาะสมกับในแต่ละทำเลที่ตั้งสาขา

กลยุทธ์การทำตลาดเชิงรุกกับลูกค้า

เพื่อสร้างฐานลูกค้าและรักษาความสัมพันธ์อันดีอย่างต่อเนื่อง กลุ่มเมเจอร์ ซีนีเพล็กซ์
ได้ดำเนินกลยุทธ์การตลาดเชิงรุกกับลูกค้า
แผนการตลาดที่มีความรวดเร็วและมีความคล่องตัวในการปรับเปลี่ยนให้สอดคล้องกับสถานการณ์ตลาดที่เปลี่ยนแปลงอยู่เสมอรวมถึงแผนการทำการตลาดแบบ
Direct marketing เพื่อขยายฐานลูกค้า

กลยุทธ์การทำการตลาดเชิงรุกที่ใช้อยู่ในปัจจุบันประกอบด้วย

-   การนำเสนอสินค้าและบริการที่หลากหลาย รวมถึงจัดภาพยนตร์ที่ครบอรรถรสมากที่สุด

-   งานบริการที่ประทับใจระดับมาตรฐานโรงแรม ที่เข้าใจลูกค้า

-   กิจกรรมส่งเสริมการขายอย่างต่อเนื่อง สามารถจำแนกออกได้เป็น 3 วิธีการ

แบบที่ 1) กิจกรรมส่งเสริมการขายพิเศษเฉพาะช่วงเทศกาลต่างๆ เช่น ช่วงปิดเทอม, ช่วงปลายปี
เป็นต้นและกิจกรรมส่งเสริมกาขายทั้งปี เช่น ทำบัตรอิเล็คโทรนิคแทนเงินสด
เพื่อเพิ่มความสะดวกสบายแก่ลูกค้าในการเข้าชม และการซื้อบัตรชมภาพยนตร์ นอกจากนี้
ยังมีการทำกิจกรรมรอยัลตี้โปรแกรม (Royalty Program)
รวมถึงการทำโปรโมชั่นส่วนลดพิเศษบางช่วงเวลาอีกด้วย

แบบที่ 2) แบบเป็นของสะสม เช่น การแจกแฮนด์บิล (Handbill) แผ่นภาพ
โฆษณาภาพยนตร์ที่ค่ายภาพยนตร์ผลิตออกมาเพื่อแจกให้กับผู้ชมภาพยนตร์ที่นิยมสะสมเป็นที่ระลึก

แบบที่ 3) แบบเป็นบัตรกำนัล เช่น บัตรกิ๊ฟ การ์ด ใช้แทนการส่งของขวัญให้แก่กันในเทศกาลต่างๆ
และบัตรของขวัญสำหรับองค์กร ที่สามารถพิมพ์รูปภาพ หรือผลิตภัณฑ์ที่ต้องการได้
เพื่อมอบให้ลูกค้าหรือผู้มีอุปการคุณ

กลยุทธ์การสร้างพันธมิตรธุรกิจ

กลุ่มเมเจอร์ ซีนีเพล็กซ์ให้ความสำคัญกับการสร้างความสัมพันธ์อันดีกับพันธมิตรธุรกิจ
เช่นบริษัทตัวแทนจำหน่ายภาพยนตร์ กลุ่มเมเจอร์
ซีนีเพล็กซ์ให้ความร่วมมืออำนวยความสะดวกด้านสถานที่ในการทำโปรโมชั่นหนังแต่ละเรื่องจัดฉายหนังรอบปฐมทัศน์
(Sneak Preview) รวมทั้งการช่วยจัดโปรแกรมรอบฉายหนังให้เหมาะสมกับความนิยมของตลาด
โดยแต่ละสาขาจะวางโปรแกรมหนังจำนวนรอบฉายของหนังแต่ละเรื่องไม่เหมือนกัน
มีความยืดหยุ่นค่อนข้างมาก
โดยหนังเรื่องใดที่มีกระแสความนิยมมากจะถูกวางรอบฉายจำนวนมากรอบ
ในขณะเดียวกันหนังเรื่องใดที่เข้าฉายแต่ได้รับความนิยมจากผู้ชมต่ำก็จะถูกถอดจากโปรแกรมเร็ว
ทั้งนี้เพื่อจะได้นำหนังเรื่องที่ได้รับความนิยมมากกว่าเข้าฉายแทนเพื่อให้สอดคล้องและตอบสนองได้ทันกับความต้องการของลูกค้า

พันธมิตรธุรกิจอีกประเภทที่สำคัญคือสปอนเซอร์ เป็นบริษัทเจ้าของสินค้าบริษัทใหญ่ ๆ
และส่วนใหญ่เป็นบริษัทที่มีชื่อทางการค้าเป็นสากล (International Brand)
และมีกลุ่มลูกค้าเป้าหมายกลุ่มเดียวกับลูกค้าของเมเจอร์ ซีนีเพล็กซ์
โดยโรงภาพยนตร์จะร่วมทำแผนการตลาดกับกลุ่มสปอนเซอร์อย่างต่อเนื่อง
เช่นการทำโฆษณาบนจอภาพยนตร์และการทำโปรโมชั่นภายในพื้นที่สาขา เป็นต้น

ข. ลักษณะลูกค้าและกลุ่มลูกค้าเป้าหมาย

เนื่องด้วยภาพยนตร์ที่เข้าฉายในปัจจุบันมีจำนวนมากและมีความหลากหลายของประเภทสูง
มีภาพยนตร์ที่เหมาะกับผู้ชมทุกวัย ทำให้ฐานลูกค้าผู้ชมภาพยนตร์ค่อนข้างกว้าง กลุ่มลูกค้าของเมเจอร์
ซีนีเพล็กซ์จะครอบคลุมตั้งแต่วัยรุ่น วัยทำงาน วัยสูงอายุ และกลุ่มที่มาเป็นครอบครัว
โดยกลุ่มวัยรุ่นและวัยทำงานจะมีความถี่ในการใช้บริการชมภาพยนตร์สูงกว่ากลุ่มอื่น
ทั้งนี้อาจเนื่องมาจากความสะดวกด้านเวลาและความชอบดูภาพยนตร์หลากแนวกว่ากลุ่มลูกค้าอื่น

นอกจากกลุ่มลูกค้าที่เป็นผู้นิยมชมภาพยนตร์ทั่วไป (Moviegoers) กลุ่มเมเจอร์ ซีนีเพล็กซ์
ได้ให้ความสำคัญกับการขยายฐานลูกค้าให้กว้างขึ้น
โดยมีเป้าหมายขยายเข้าสู่กลุ่มผู้ที่ยังไม่นิยมชมภาพยนตร์ (Non-moviegoers)
หรือผู้ที่ยังไม่ชอบไปโรงภาพยนตร์ซึ่งบริษัทฯ เชื่อว่ายังมีอีกเป็นจำนวนมาก
การทำการตลาดโดยใช้กลยุทธ์การเข้าถึงหรือ Direct marketing ชักชวนให้ลองใช้บริการ
มีส่วนลด หากการทำการตลาดกับลูกค้ากลุ่มนี้สำเร็จจะสามารถทำให้กลุ่มเมเจอร์ ซีนีเพล็กซ์
เพิ่มฐานลูกค้าและจำนวนยอดขายให้กลุ่มเมเจอร์ ซีนีเพล็กซ์ ได้เป็นอย่างดี
นอกเหนือจากการกระตุ้นยอดขายจากกลุ่ม Moviegoers ซึ่งนิยมติดตามชมภาพยนตร์เป็นประจำ

ค. ช่องทางการจำหน่าย

การจำหน่ายตั๋วเข้าชมภาพยนตร์ผ่านช่องจำหน่ายตั๋ว (Box Office) บริเวณด้านโรงภาพยนตร์
เป็นวิธีเดิมที่ยังคงเป็นที่นิยมใช้อยู่ในปัจจุบัน
เพื่อเป็นการอำนวยความสะดวกให้แก่ลูกค้าในการซื้อตั๋วเข้าชมภาพยนตร์
และลดระยะเวลาในการรอซื้อตั๋วที่จุดจำหน่ายตั๋ว เมเจอร์ ซีนีเพล็กซ์ ได้จัดให้มีช่องทางการจอง
และ/หรือ จำหน่ายตั๋วที่เรียกว่า E –Cinema เพิ่มอีก ดังนี้

1.  ระบบ Call Center (Movie Line) ที่ให้บริการลูกค้าด้วยการโทรเบอร์เดียว (
    02-515-5555 ) จองบัตรได้ทุกสาขา

2.  จองตั๋วภาพยนตร์ผ่าน BUG Live 1113

3.  ระบบการจำหน่ายบัตรผ่านทาง Internet โดยผ่านเว็บไซต์ของเมเจอร์ซีนีเพล็กซ์ที่
    www.majorcineplex.com , อีจีวี ที่ www.egv.com, พารากอนซีนีเพล็กซ์ที่
    www.paragoncineplex.com และ เอสพละนาดซีนีเพล็กซ์ ที่
    www.esplanadecineplex.com

4.  ระบบโทรศัพท์มือถือ กด*4999 หรือกด 4874999 เพื่อจองบัตร หรือเช็ครอบชมภาพยนตร์

5.  ระบบจองซื้อบัตรผ่านตู้จำหน่ายตั๋วอัตโนมัติ

6.  ระบบจองผ่านเคาน์เตอร์เซอร์วิส

4.1.2.2 ภาวะการแข่งขัน

ก. มูลค่าตลาดภาพยนตร์

มูลค่าตลาดภาพยนตร์ในปี 2555 ที่ผ่านมา มีมูลค่ารวมทั้งสิ้นโดยประมาณ 4,000 ล้านบาท
เป็นส่วนของมูลค่าตลาดภาพยนตร์ในเขตกรุงเทพมหานครที่ใช้ระบบส่วนแบ่งรายได้จากค่าขายตั๋วหนัง
ประมาณร้อยละ 80 ของมูลค่าตลาดรวม ส่วนที่เหลืออีกร้อยละ 20
เป็นมูลค่าตลาดภาพยนตร์ที่จำหน่ายผ่านระบบสายหนังในต่างจังหวัด

มูลค่าตลาดภาพยนตร์ในปี 2555 ปรับตัวขึ้นเมื่อเทียบกับปีก่อน เนื่องจากมีภาพยนตร์ทำเงินในปี
2555 อาทิเช่นภาพยนตร์ต่างประเทศ ฟอร์มยักษ์ อย่าง The Avengers, The Twilight
Saga: Breaking Dawn Part 2, Battleship , The Amazing Spider-Man ,The
Dark Knight Rises, Skyfall, Resident Evil: Retribution , The Hobbit: An
Unexpected Journey , Step Up Revolution , , และ ภาพยนตร์ไทย อย่าง ATM
เออรัก เออเร่อ, รัก 7 ปี ดี 7 หน, คุณนายโฮ , วาเลนไทน์ สวีทตี้ทำรายได้รวมประมาณ
1,400 ล้านบาท ให้อุตสาหกรรมภาพยนตร์เติบโตขึ้น

อย่างไรก็ดี ในปี 2555 บริษัทมีรายได้จากธุรกิจโรงภาพยนตร์จำนวน4,312 ล้านบาท
เพิ่มขึ้นประมาณร้อยละ 2.5 เมื่อเทียบกับปี 2554 ซึ่งมีรายได้จำนวน 4,206 ล้านบาท
เป็นผลมาจากความสามารถในการทำรายได้จากภาพยนตร์ที่เข้าฉาย
โดยคาดว่าจะมีภาพยนตร์ฟอร์มใหญ่ของทั้งไทยและฮอลลีวูดเข้าฉายจำนวนหลายเรื่อง
และทางตัวแทนจำหน่ายภาพยนตร์ได้มีแผนปรับปรุงกำหนดฉายภาพยนตร์ให้กระจายตัวมากยิ่งขึ้น
เพื่อช่วยเพิ่มความสามารถในการสร้างรายได้ของภาพยนตร์แต่ละเรื่อง
และจากการพัฒนาเทคโนโลยีและนวัตกรรมการฉายภาพยนตร์ระบบดิจิตอล 2D 3D และ 4DX
เพื่อรองรับระบบภาพและเสียงที่มีคุณภาพมากขึ้น
ทำให้ผู้ชมภาพยนตร์ได้สัมผัสถึงความคมชัดของภาพยนตร์มากขึ้น
นอกจากนี้นั้นการทำกิจกรรมส่งเสริมการตลาดให้กับภาพยนตร์เป็นส่วนหนึ่งในการสร้างกระแสความนิยมให้กับภาพยนตร์มากยิ่งขึ้น
ซึ่งส่งผลให้รายได้เติบโตขึ้นตามไปด้วย

ข. โอกาสเติบโตของธุรกิจโรงภาพยนตร์

1.  โอกาสเติบโตของธุรกิจโรงภาพยนตร์สามารถประเมินได้จากตัวชี้วัดทางธุรกิจ (Indicator)
    ได้แก่จำนวนประชากรต่อโรง (Population Per Screen) โดยบริษัทฯ
    คาดว่าอัตราประชากรต่อโรงภาพยนตร์ในประเทศไทย อยู่ที่ 83,000 คน เมื่อเปรียบเทียบกับ
    อัตราประชากรต่อโรงภาพยนตร์ในประเทศสิงคโปร์ อยู่ที่ 24,600 คน ซึ่งบ่งชี้ว่า
    บริษัทฯสามารถขยายจำนวนโรงภาพยนตร์ได้มากขึ้นอีก
    ประกอบกับในปัจจุบันธุรกิจโรงภาพยนตร์อยู่ในภาวะที่เรียกว่า Under Screen
    คือมีจำนวนภาพยนตร์ (Software)
    ที่ผลิตออกมาและรอจะเข้าฉายในโรงภาพยนตร์รอบแรกมากกว่าจำนวนโรงภาพยนตร์
    (Hardware) ที่รองรับ
    ทำให้ภาพยนตร์แต่ละเรื่องมีระยะเวลาการเข้าฉายและจำนวนรอบที่ฉายในโรงภาพยนตร์ได้ระยะเวลาจำกัดโดยเฉลี่ยประมาณ
    2–3 สัปดาห์ ระยะเวลาการฉายและจำนวนรอบฉายจะเพิ่มขึ้นหรือลดลง
    ขึ้นอยู่กับความนิยมของภาพยนตร์เรื่องนั้นๆ
    เปรียบเทียบกับความนิยมของหนังเรื่องอื่นที่มีกำหนดการเข้าฉายในช่วงเดียวกันเป็นปัจจัยสำคัญ
    ในขณะที่ในประเทศสหรัฐอเมริกา ระยะเวลาการฉายเฉลี่ยอยู่ที่ประมาณ 4 – 6 สัปดาห์
    และเมื่อพิจารณาเปรียบเทียบจำนวนภาพยนตร์ที่ผลิตในต่างประเทศ
    โดยเฉพาะภาพยนตร์จากฮอลลีวูดที่มีจำนวนสูงถึงปีละประมาณกว่า 500 เรื่อง
    กับจำนวนภาพยนตร์ที่สามารถนำเข้ามาฉายในประเทศได้เพียงปีละประมาณ 200-300 เรื่อง

2.  ในภาคเอกชน หลายๆ บริษัทนอกจากจะได้เพิ่มการลงทุนในอุตสาหกรรมภาพยนตร์มากขึ้น
    ทั้งในส่วนของจำนวนภาพยนตร์ไทยที่เพิ่มขึ้นจากหลายๆ ค่าย เช่น RS , ไฟว์สตาร์, GTH ,
    สหมงคลฟิล์ม และยังเน้นในด้านคุณภาพให้มากขึ้นด้วย ทั้งในส่วนของงบประมาณการถ่ายทำ
    สถานที่ถ่ายทำภาพยนตร์ที่มีขนาดใหญ่ และได้มาตรฐานสูงขึ้นเทียบชั้นได้กับ Hollywood
    ในสหรัฐอเมริกา ซึ่งทำให้สัดส่วนรายได้จากภาพยนตร์ไทยมีสัดส่วนโตขึ้นถึงร้อยละ 40-50
    ของรายได้รวมในอุตสาหกรรม
    ในขณะที่ภาครัฐได้พยายามส่งเสริมให้ผู้สร้างภาพยนตร์ต่างชาติเข้ามาลงทุนใช้ประเทศไทยเป็นสถานที่ถ่ายทำภาพยนตร์
    ซึ่งสัญญาณต่างๆ เหล่านี้น่าจะเป็นผลดีต่อธุรกิจในทางตรง และในระยะยาวต่อไป
    ซึ่งบริษัทได้เล็งเห็นถึงการเติบโตดังกล่าว จึงได้ลงทุนในบริษัทผลิตภาพยนตร์ไทยที่มีคุณภาพ
    เพื่อผลักดันการสร้างภาพยนตร์ไทยและวางรากฐานของการเติบโตให้แก่วงการภาพยนตร์ในประเทศไทย
    และเพื่อรองรับธุรกิจโรงภาพยนตร์ของบริษัทฯด้วย

3.  ในต่างจังหวัดของประเทศไทย มีเพียงไม่กี่จังหวัดที่มีโรงหนังแบบ Multiplex
    ส่วนใหญ่แล้วจะเป็นโรงหนังรุ่นเก่า ที่มีสภาพค่อนข้างทรุดโทรม ไม่ทันสมัย
    ทำให้ทางกลุ่มเมเจอร์ ซีนีเพล็กซ์ ประเมินว่าโอกาสในการขยายการเติบโตไปในต่างจังหวัด
    โดยเฉพาะหัวเมืองใหญ่ของประเทศไทยนั้น ยังมีโอกาสอีกสูง
    นอกจากนั้นประชากรในต่างจังหวัดมีกำลังซื้อสูง
    และขาดความบันเทิงในรูปแบบโรงภาพยนตร์ที่ทันสมัย ได้มาตรฐาน
    ทำให้ความต้องการที่จะได้รับความบันเทิงในรูปแบบนี้มีสูงมากด้วย

4.  บริษัทฯไม่เพียงขยายการเติบโตในประเทศ
    แต่ยังเล็งเห็นโอกาสในการเติบโตทางธุรกิจในต่างประเทศ
    โดยได้ลงทุนในตลาดต่างประเทศใหญ่ ๆ เช่น อินเดีย และล่าสุด บริษัทฯได้
    ร่วมกับพันธมิตรทางธุรกิจรายใหญ่ๆ ขยายธุรกิจในกรุงพนมเปญ ประเทศกัมพูชา กับ “AEON
    MALL” ศูนย์การค้าที่ทันสมัยและใหญ่ที่สุดในประเทศกัมพูชา เปิดโรงภาพยนตร์สุดหรูระดับ 5
    ดาว ภายใต้แบรนด์ เมเจอร์ ซีนีเพล็กซ์ กับ โรงภาพยนตร์ 7 โรง และโบว์ลิ่ง ใน แบรนด์
    บลูโอ ริธึม แอนด์ โบว์ล 14 เลน
    ซึ่งจะช่วยสร้างไลฟ์สไตล์สีสันความบันเทิงรูปแบบใหม่ให้กับประชาชนชาวกัมพูชา
    พร้อมเปิดให้บริการประมาณปลายปี 2557 เป็นการเตรียมความพร้อมรับมือกับ
    ประชาคมเศรษฐกิจอาเซียน 2558 (ASEAN Economic Community-AEC)
    ซึ่งจะเป็นจุดเริ่มต้นในการขยายธุรกิจเข้าไปในกลุ่มประเทศอาเซียนมากขึ้น
    จากการพิจารณาจากหลักเกณฑ์ต่างๆ เช่น จำนวนประชากร,จำนวนทรัพยากร
    และไลฟ์สไตส์ของประชากรของแต่ละประเทศ เป็นต้น และร่วมมือกับ Local Partner
    ในการบริหารธุรกิจในประเทศนั้น ๆ

จากที่กล่าวมาข้างต้น ทำให้กลุ่มเมเจอร์ ซีนีเพล็กซ์
ประเมินว่าโอกาสการเติบโตในธุรกิจโรงภาพยนตร์ทั้งภายในและภายนอกประเทศยังมีอีกมาก
จากการที่หลายๆ ฝ่ายเข้ามาลงทุน และสนับสนุนอุตสาหกรรมภาพยนตร์ภายในและภายนอกประเทศ
โดยเฉพาะอย่างยิ่งโรงภาพยนตร์ซึ่งถือเป็นส่วนหนึ่งของอุตสาหกรรม
และเป็นตัวหลักสำหรับวงการภาพยนตร์ทั้งภายในประเทศ
และทั่วโลกที่ต้องอาศัยช่องทางนี้ในการเผยแพร่ผลงานภาพยนตร์เป็นลำดับแรกก่อนจึงจะเผยแพร่ไปสู่ธุรกิจอื่นๆ
ในลำดับถัดไป ดังนั้นโรงภาพยนตร์จึงจำเป็นต้องมีมาตรฐานสูงด้านสถานที่ และระบบเทคโนโลยี
เพื่อตอบสนองความต้องการของผู้ชม ดังนั้นบริษัทฯ
จึงยังคงนโยบายในการขยายเข้าสู่พื้นที่ในเขตปริมณฑลและในต่างจังหวัด
เพื่อทำให้ลูกค้าได้รับความสะดวกในการไปชมภาพยนตร์มากยิ่งขึ้น

ค. ผู้ประกอบการโรงภาพยนตร์ (คู่แข่งขัน)

ผู้ประกอบการในธุรกิจโรงภาพยนตร์ระบบมัลติเพล็กซ์ (Multiplex) ในปัจจุบัน มี 2 รายหลัก
ดังนี้

  ----------------------------------------------------------------------------
  ชื่อโรงภาพยนตร์                 บริษัทผู้ประกอบการ   จำนวนสาขา   จำนวนโรงภาพยนตร์*
  ---------------------------- ---------------- ----------- ------------------
  เมเจอร์ ซีนีเพล็กซ์, อีจีวี, พารากอน บริษัทฯ และบริษัทย่อย 56          413
  ซีนีเพล็กซ์ และเอสพละนาด ซีนีเพล็กซ์                              

  เอส เอฟ ซีนีม่า                 บจ. เอส เอฟ ซีนีม่า 30          218
                               ซิตี้                           
  ----------------------------------------------------------------------------

ที่มา: บริษัทตัวแทนจำหน่ายภาพยนตร์และเว็บไซด์ของบริษัทฯ

* จำนวนโรงภาพยนตร์ของแต่ละผู้ประกอบการ ทั่วประเทศ

เนื่องด้วยลักษณะเฉพาะของการประกอบธุรกิจโรงภาพยนตร์ที่ต้องอาศัยประสบการณ์ในธุรกิจเป็นสำคัญ
อีกทั้งขนาดของเงินลงทุนจำนวนมากและทำเลที่ตั้งสาขาที่เหมาะสมทางเศรษฐกิจที่ค่อนข้างจำกัด
ทำให้ผู้ประกอบการในธุรกิจล้วนเป็นรายเดิมที่อยู่ในวงการเท่านั้นและเป็นการยากสำหรับรายใหม่จะเข้ามาเริ่มธุรกิจ

ง. ส่วนแบ่งตลาด

ปัจจุบันโรงภาพยนตร์เมเจอร์ ซีนีเพล็กซ์ และอีจีวีมีส่วนแบ่งตลาดรวมกัน ประมาณร้อยละ 80[1]
ส่วนที่เหลืออีกประมาณร้อยละ 20 เป็นของโรงภาพยนตร์รายอื่นอีกจำนวนหลายราย
ทั้งนี้ส่วนแบ่งตลาดจะวัดจากยอดขายตั๋วภาพยนตร์แต่ละเรื่องเฉพาะในรอบสัปดาห์แรกที่เข้าฉาย

จ. แนวโน้มภาวะการแข่งขัน

บริษัทฯ ประเมินภาวะการแข่งขันในธุรกิจโรงภาพยนตร์ปี
2556จะเป็นการแข่งขันกันในโรงภาพยนตร์ในระบบมัลติเพล็กซ์ และระบบดิจิตอล สามมิติ
ซึ่งเป็นที่นิยมของลูกค้าผู้ชมภาพยนตร์ในปัจจุบัน
โดยรูปแบบการแข่งขันนอกจากจะเป็นการเร่งพัฒนาระบบเทคโนโลยีภาพและเสียงแล้ว
ยังเป็นเรื่องการปรับปรุงตกแต่งสถานที่บริการให้ทันสมัย
สอดคล้องกับความนิยมที่ปรับเปลี่ยนอย่างรวดเร็วของลูกค้า
การอำนวยความสะดวกแก่ลูกค้าในการเข้าถึงบริการของบริษัทฯ
รวมถึงการขยายสาขาเข้าสู่พื้นที่ทำเลในเขตกรุงเทพฯรอบนอกและต่างจังหวัดมากขึ้นแนวโน้มการแข่งขันจะมุ่งเน้นไปยังการสร้างความสัมพันธ์ที่ดีกับลูกค้าในระยะยาวมากกว่า

4.1.3 การจัดหาผลิตภัณฑ์หรือบริการ

4.1.3.1 การจัดให้ได้มาซึ่งผลิตภัณฑ์เพื่อจำหน่าย

ก. ภาพยนตร์

โรงภาพยนตร์เมเจอร์ ซีนีเพล็กซ์ ไม่มีภาระต้นทุนในการจัดซื้อภาพยนตร์
ลักษณะการประกอบธุรกิจโรงภาพยนตร์จะเปิดรับภาพยนตร์เข้าฉาย
จากทุกค่ายผู้ผลิตทั้งค่ายต่างประเทศและในประเทศ
ผ่านบริษัทตัวแทนจำหน่ายภาพยนตร์ทั้งรายใหญ่และรายอิสระ
โดยเป็นการเจรจาตกลงส่วนแบ่งรายได้จากยอดขายตั๋วเข้าชมภาพยนตร์ทั้งนี้ไม่มีข้อกำหนดเกี่ยวกับการห้ามฉายในโรงภาพยนตร์เครืออื่น
และยอดขาดตั๋วเข้าชมภาพยนตร์นั้นรวมส่วนที่เป็น promotion หรือส่วนลดของโรงภาพยนตร์ด้วย
ในลักษณะเรื่องต่อเรื่องและโรงต่อโรง ไม่มีการทำสัญญาผูกพันระยะยาว
อำนาจการต่อรองอัตราส่วนแบ่งรายได้จะอยู่บนพื้นฐานของประวัติยอดขายตั๋ว
ผู้ประกอบการรายใดที่มีโรงภาพยนตร์จำนวนมาก
ลูกค้าให้ความนิยมและมีประวัติการทำยอดขายตั๋วสูงอย่างต่อเนื่อง
จะมีอำนาจการต่อรองส่วนแบ่งสูงตามไปด้วย

ข. บริษัทตัวแทนจำหน่ายภาพยนตร์

บริษัทตัวแทนจำหน่ายภาพยนตร์สามารถจำแนกออกเป็น 2 กลุ่มหลักคือ กลุ่มบริษัทตัวแทนจำหน่าย
และบริษัทผู้สร้างภาพยนตร์และจัดจำหน่าย

-   บริษัทตัวแทนจำหน่ายภาพยนตร์มี 2 กลุ่ม คือ

    1.  บริษัทตัวแทนจำหน่ายภาพยนตร์รายใหญ่คิดเป็นสัดส่วนร้อยละ 65
        โดยส่วนใหญ่จะเป็นบริษัทในเครือของบริษัทผู้ผลิตภาพยนตร์ในต่างประเทศ ได้แก่
        บริษัทโซนี่ พิคเจอร์ส รีลิสซิ่ง วอลท์ ดิสนีย์ สตูดิโอ (ประเทศไทย) จำกัด ,บริษัท
        ยูไนเต็ด อินเตอร์เนชั่นแนล พิคเจอร์ส (ฟาร์อีสต์) จำกัดและ Warner Brothers
        (FE), Inc

    2.  บริษัทตัวแทนจำหน่ายอิสระคิดเป็นสัดส่วนร้อยละ
        35โดยส่วนใหญ่ไม่ได้เป็นบริษัทในเครือของบริษัทผลิตรายใด
        แต่จะเป็นผู้ซึ่งจะนำเข้าหนังจากต่างประเทศ หรือผู้ที่จัดหาหนังภายในประเทศเอง
        โดยจะทำธุรกิจในลักษณะซื้อลิขสิทธิ์ภาพยนตร์จากบริษัทผู้ผลิตหรือผู้สร้างภาพยนตร์
        จากตลาดค้าภาพยนตร์ในต่างประเทศ เช่น เทศกาลภาพยนตร์เมืองคานส์
        หรือจากผู้สร้างภาพยนตร์รายเล็กภายในประเทศทั่วไป
        โดยอาศัยเน็ตเวิร์คที่มีอยู่ในการดำเนินธุรกิจ

-   บริษัทผู้สร้างภาพยนตร์ไทยและจัดจำหน่าย

บริษัทผู้สร้างภาพยนตร์ไทย มีผู้ที่เข้ามาในวงการผลิตภาพยนตร์เพิ่มขึ้นหลายค่าย เช่น กลุ่มของบริษัท
อาร์เอส โปรโมชั่น, กลุ่มของบริษัทแกรมมี่, กลุ่มในเครือสถานีโทรทัศน์ช่อง 3, กลุ่มไฟว์สตาร์,
กลุ่มสหมงคลฟิล์ม เป็นต้น ซึ่งแนวโน้มการที่ธุรกิจภาพยนตร์ไทยมีการเติบโตค่อนข้างสูง
จึงมีหลายค่ายที่เข้าสู่ธุรกิจนี้เพื่อใช้ประโยชน์ในทรัพยากรที่มีอยู่เพิ่มช่องทางธุรกิจด้วย

4.1.3.2 ผลกระทบต่อสิ่งแวดล้อม

-ไม่มี-

4.2 ธุรกิจโบว์ลิ่ง และคาราโอเกะ (Bowling & Karaoke Business)

ด้วยการวางกลยุทธ์การตลาดเน้นสร้างความหลากหลายในงานบริการเพื่อเสริมฐานธุรกิจโรงภาพยนตร์
ซึ่งเป็นธุรกิจหลัก กลุ่มเมเจอร์ ซีนีเพล็กซ์ได้ขยายเข้าสู่ธุรกิจโบว์ลิ่งใช้ชื่อทางการค้าว่า “เมเจอร์
โบว์ล ฮิต” และ “บลูโอ ริทึมแอนด์โบว์ล” สุดยอดโบว์ลิ่งสมบูรณ์แบบ
โดยวางนโยบายการเปิดสาขาของเมเจอร์ โบว์ล
ควบคู่ไปกับการขยายสาขาของโรงภาพยนตร์เมเจอร์ ซีนีเพล็กซ์
ทั้งนี้ยังได้เสริมกิจการลานสเก็ตน้ำแข็งรูปแบบใหม่เข้ามาภายใต้การบริหารของ บลูโอ
ริทึมแอนด์โบว์ล อีก 4 แห่ง ได้แก่ สาขาเอสพละนาด รัชดา ,สาขาเอสพละนาด งามวงศ์วาน
แคราย, สาขาสุขุมวิท และสาขาเมกาซีนีเพล็กซ์

4.2.1 ลักษณะผลิตภัณฑ์หรือบริการ

เมเจอร์ โบว์ล ฮิต นำเสนอบริการโบว์ลิ่งในลักษณะของกีฬาเพื่อความบันเทิง (Sport
Entertainment) ซึ่งเป็นรูปแบบที่แตกต่างจากโบว์ลิ่งในรูปแบบเดิมที่จะเน้นเพื่อการกีฬา เมเจอร์
โบว์ลมีรูปแบบผสมผสานระหว่างบริการโบว์ลิ่งด้วยอุปกรณ์โบว์ลิ่งสะท้อนแสง (Cosmic Bowl)
สะท้อนแสงทั้งลูก พิน และเลน เข้ากับบรรยากาศบันเทิง ในลักษณะ Boutique Bowl
พร้อมการให้บริการคาราโอเกะ เพื่อเพิ่มทางเลือกให้กับผู้มาใช้บริการ
พร้อมกันนี้ยังมีบริการจำหน่ายอาหารและเครื่องดื่ม และบริการจัดการแข่งขัน (Tournament)
พร้อมจัดเลี้ยงเป็นหมู่คณะ

อัตราค่าเกมส์โบว์ลิ่งอยู่ระหว่าง 70 บาทถึง 140 บาทต่อเกมส์ ทั้งนี้ขึ้นอยู่กับสาขา
ช่วงวันและเวลาทำการ
นอกจากนี้ยังมีบริการเสริมเพื่อเพิ่มความสะดวกให้แก่ผู้ที่มาใช้บริการได้แก่บริการให้เช่ารองเท้า
จำหน่ายถุงเท้า และบริการจำหน่ายสินค้าและอุปกรณ์โบว์ลิ่งในร้านโปรชอป (Proshop)
ซึ่งเป็นร้านค้าที่ดำเนินการโดยบุคคลภายนอก

บริการห้องคาราโอเกะในนาม “เมเจอร์ คาราโอเกะ”
เป็นอีกหนึ่งบริการเพื่อความบันเทิงที่สอดคล้องเป็นอย่างดีกับความนิยมและพฤติกรรมของลูกค้าที่เข้ามาใช้บริการโบว์ลิ่งที่นิยมมากันเป็นกลุ่มคณะ
ตามนโยบายของบริษัท เมเจอร์
โบว์ลจะมีห้องคาราโอเกะเปิดให้บริการตามความเหมาะสมของแต่ละสาขา

และในปี 2549 เมเจอร์ โบว์ล ได้แนะนำ Brand ใหม่ ออกสู่ตลาดภายใต้ชื่อ บูลโอ
ริทึมแอนด์โบว์ล (Blu-O Rhythm and
Bowl)นำเสนอบริการโบว์ลิ่งในลักษณะของกีฬาเพื่อความบันเทิง โดยเน้นความเป็น life style
และเป็นสถานที่พบปะสังสรรค์ในหมู่คนรุ่นใหม่ โดยสาขาแรกของ Blu-O ตั้งอยู่ที่ชั้น 5
สยามพารากอน และสาขาที่สองตั้งอยู่ที่ชั้น 4 ดิ เอสพละนาด (ถนนรัชดาฯ)
ในส่วนของบรรยากาศของ Blu-O Rhythm and Bowl จะเน้นความบันเทิง ในลักษณะ Club
Fashion Bowling พร้อมการให้บริการคาราโอเกะในบรรยากาศ Chill out
เพื่อเพิ่มทางเลือกให้กับผู้มาใช้บริการ พร้อมกันนี้ยังมีบริการจำหน่ายอาหารและเครื่องดื่ม
และบริการจัดการแข่งขัน พร้อมจัดเลี้ยงเป็นหมู่คณะ

นอกจากนี้ที่สาขาเอสพละนาดทั้งสองสาขา ,สาขาสุขุมวิท และสาขาเมกาซินีเพล็กซ์
ยังมีบริการลานสเก็ตน้ำแข็งรูปแบบใหม่ ภายใต้ชื่อ “ซับ ซีโร่”
ซึ่งเป็นลานสเก็ตน้ำแข็งที่เน้นความบันเทิง แบบ Sport Entertainment จำนวนสาขาละ 1 ลาน

ในปัจจุบันเมเจอร์โบว์ล มีจำนวนสาขาทั้งสิ้น 17 สาขา และ บลูโอ จำนวน 7 สาขา ประกอบด้วย

  -----------------------------------------------------------------------------
  เมเจอร์                            จำนวนเลนโบว์ลิ่ง           จำนวนห้องคาราโอเกะ
  โบว์ล                                                      
  --------- ----------------------- ----------------------- -------------------
  1         สาขาปิ่นเกล้า              20                      15

  2         สาขาสุขุมวิท (บลูโอ)        20                      10

  3         สาขารัชโยธิน (บลูโอ)       38                      24

  4         สาขารังสิต                26                      18

  5         สาขาสำโรง               20                      13

  6         สาขาบางกะปิ              14                      11

  7         สาขาพระราม 2            30                      13

  8         สาขานครสวรรค์            12                      9

  9         สาขาอุดรธานี              16                      7

  10        สาขาแฟชั่นไอร์แลนด์         16                      13

  11        สาขาเพชรเกษม            12                      6

  12        สาขาหัวหิน                8                       5

  13        สาขาสมุย                 8                       7

  14        สาขาพิษณุโลก              8                       6

  15        สาขาแจ้งวัฒนะ             14                      9

  16        สาขาพัทยา (บลูโอ)         22                      9

  17        สาขาชลบุรี                10                      8

  18        สาขาทองหล่อ (เจ อเวนิว)   8                       11

  19        สาขาอยุธยา               10                      10

  20        สาขาสยามพารากอน (บลูโอ)  38                      19

  21        สาขาเอสพละนาด-รัชดา      22                      17
            (บลูโอ)                                          

  22        สาขางามวงศ์วาน-แคราย     24                      13
            (บลูโอ)                                          

  23        สาขาเมกาซีนีเพล็กซ์         24                      -

  24        สาขาเซ็นทรัลปิ่นเกล้า        -                       21

  รวมทั้งสิ้น                           420                     274
  -----------------------------------------------------------------------------

4.2.2 การตลาดและภาวะการแข่งขัน

4.2.2.1 การตลาด

ก. กลยุทธ์การตลาด

กลุ่มเมเจอร์ ซีนีเพล็กซ์ วางตำแหน่งสินค้าและบริการ (Positioning) ให้ “เมเจอร์ โบว์ล
ฮิต” เป็นสุดยอดโบว์ลิ่งที่มีความสมบูรณ์
ทั้งในเรื่องการออกแบบและการให้บริการที่เข้าถึงความต้องการของผู้มาใช้บริการ
ด้วยวัตถุประสงค์ของการดำเนินธุรกิจโบว์ลิ่งเพื่อเสริมฐานธุรกิจโรงภาพยนตร์และเพิ่มความหลากหลายให้บริการภายในสาขาของเมเจอร์
ซีนีเพล็กซ์ ทำให้กลยุทธ์การตลาดด้านต่างๆ ที่นำมาใช้
ล้วนเป็นกลยุทธ์การทำตลาดร่วมและสอดคล้องกับกลยุทธ์การตลาดของโรงภาพยนตร์
ประกอบด้วยกลยุทธ์มาตรฐานสูง กลยุทธ์ด้านทำเลที่ตั้งที่สมบูรณ์ กลยุทธ์การทำตลาดเชิงรุก
และกลยุทธ์การสร้างพันธมิตรธุรกิจ
แม้ว่าจะมีรายละเอียดต่างกันบ้างเนื่องจากความต่างในการดำเนินธุรกิจ

เมเจอร์ โบว์ล ได้แนะนำ Brand ใหม่ ภายใต้ชื่อ บูลโอ ริทึม แอนด์ โบว์ล (Blu-O Rhythm
and Bowl) ออกสู่ตลาดเพื่อให้เข้าถึงกลุ่มเป้าหมายมากยิ่งขึ้น
โดยวางตำแหน่งของผลิตภัณฑ์ให้แตกต่างจากเมเจอร์โบว์ล ซึ่ง brand ใหม่นี้จะเน้นความเป็น
urban lifestyle และกลุ่มเป้าหมายผู้ซึ่งชื่นชอบการพบปะสังสรรค์ ในสถานที่ที่มีบรรยากาศหรู
และการบริการเป็นเสิศ โดย location ของ บลูโอ ริทึมแอนด์ โบลว์
ได้ตั้งอยู่กับห้างใหญ่ใจกลางเมือง ที่ชั้น 5 สยามพารากอน, ที่ชั้น 4 ดิ เอสพละนาด ,ที่ชั้น 4
โครงการดิ อเวนิว พัทยา, ที่สาขารัชโยธิน ,ที่เอสพละนาด 2 สาขางามวงศ์วาน แคราย
และล่าสุดสาขาเมกา ซีนีเพล็กซ์

ข. ลักษณะลูกค้าและกลุ่มลูกค้าเป้าหมาย

ฐานลูกค้าที่เป็นกลุ่มเป้าหมายหลักของธุรกิจโบว์ลิ่ง
เป็นกลุ่มและช่วงวัยเดียวกับลูกค้าของธุรกิจโรงภาพยนตร์
ที่นิยมและชื่นชอบในความทันสมัยของสินค้าและบริการ
และมีพฤติกรรมการใช้จ่ายสินค้าเพื่อความบันเทิงอย่างสม่ำเสมอ

ค. การจำหน่ายและช่องทางการจำหน่าย

1.  ที่สาขาของเมเจอร์ โบว์ล ฮิต ทั้ง 17สาขา และ บูลโอ ริทึมแอนด์ โบว์ล 7สาขา

2.  ทีมงานขายงานจัดเลี้ยง ที่เข้าถึงลูกค้าโดยตรง

4.2.2.2 ภาวะการแข่งขัน

ก. ผู้ประกอบการ

ในปัจจุบันผู้ประกอบการสถานโบว์ลิ่งเฉพาะกรุงเทพและปริมณฑลที่มีสาขามากกว่า 5 สาขา มีเพียง
2 ราย ซึ่งเมเจอร์โบว์ล ฮิต จัดอยู่ในอันดับ 1 ของธุรกิจ

  ------------------------------------------------------------------------
  ชื่อผู้ประกอบการ                 จำนวนสาขา              จำนวนเลน
  ---------------------------- ---------------------- --------------------
  เมเจอร์ โบว์ลฮิตและ บลูโอ        24                     420
  ริทึมแอนด์ โบว์ล                                        

  เอสเอฟ สไตร์ซ โบว์ล            8                      208
  ------------------------------------------------------------------------

ที่มา : บริษัทฯและเว็บไซด์ของบริษัทฯ

 ข. แนวโน้มการแข่งขัน

เนื่องด้วยธุรกิจโบว์ลิ่งมีข้อจำกัดอยู่หลายประการ
ซึ่งทำให้การเข้ามาของผู้ประกอบการรายใหม่เป็นได้ค่อนข้างยาก
ตัวอย่างข้อจำกัดเช่นขนาดพื้นที่ให้บริการที่มีขนาดใหญ่
อีกทั้งถูกจำกัดด้วยความกว้างและความยาวของเลนโบว์ลิ่ง
และเป็นธุรกิจที่ต้องใช้เงินลงทุนสูงในการก่อสร้างสถานที่และจัดซื้ออุปกรณ์โบว์ลิ่ง เป็นต้น

สำหรับแนวโน้มการแข่งขันในธุรกิจของกลุ่มผู้ประกอบการรูปแบบเดิม
น่าจะออกมาในลักษณะของการเร่งพัฒนารูปแบบการให้บริการและอาจมีการแข่งขันในด้านราคาประกอบด้วย
ทั้งนี้ไม่มีผลกระทบกับ “เมเจอร์ โบว์ล ฮิต” และ“บูลโอ ริทึมแอนด์โบว์ล”ด้วยเหตุผลของรูปแบบ
และกลุ่มลูกค้าที่ต่างกัน เช่น กลุ่มครอบครัว เป็นต้น โดยที่ เมเจอร์ โบว์ล ฮิต
สร้างความแตกต่างจากผู้ประกอบการรายอื่นๆ ด้วยระบบ Automatic Ball Wall
เพื่อตอบสนองครอบครัวที่พาลูกหรือเด็กเข้ามาใช้บริการ

4.2.3 การจัดหาผลิตภัณฑ์หรือบริการ

4.2.3.1 การจัดให้ได้มาซึ่งผลิตภัณฑ์เพื่อจำหน่าย

ก. บริษัทตัวแทนจำหน่ายอุปกรณ์โบว์ลิ่ง

อุปกรณ์โบว์ลิ่งที่มีจำหน่ายในปัจจุบันเป็นการนำเข้าจากต่างประเทศโดยบริษัทตัวแทนจำหน่ายในประเทศ
ในกรณีของ “เมเจอร์ โบว์ล ฮิต” และ“บูลโอ ริทึมแอนด์โบว์ล”
ใช้อุปกรณ์โบว์ลิ่งที่ทันสมัยของบรันสวิค (Brunswick) ผู้นำอุปกรณ์โบว์ลิ่งระดับโลก
โดยเป็นการซื้อตรงจากประเทศสหรัฐอเมริกา

ข. อาหารและเครื่องดื่ม

สำหรับส่วนงานครัวดูแลด้านอาหารและเครื่องดื่มนั้นการจัดซื้ออาหารสดจะเป็นในลักษณะวันต่อวันโดยการประมูลเปรียบเทียบราคาแต่ละรายส่วนเครื่องดื่มจำพวกแอลกอฮอล์นั้นส่วนใหญ่จะเป็นสินค้าในกลุ่มสปอนเซอร์เป็นหลักและมีสินค้าจากรายอื่นเสริม
การสั่งซื้อจะพิจารณาจากความเหมาะสมของราคาเป็นหลักไม่มีรายประจำผูกขาดทำให้เกิดความคล่องตัวในการจัดซื้อสูง

4.2.3.2 ผลกระทบต่อสิ่งแวดล้อม

-ไม่มี-

4.3 ธุรกิจบริการสื่อโฆษณา (Advertising Business)

ภายใต้การดำเนินงานของ “บริษัท เมเจอร์ ซีนีแอด จำกัด ”ซึ่งเป็นบริษัทย่อยของกลุ่มเมเจอร์
ซีนีเพล็กซ์
โดยมีขอบเขตการประกอบธุรกิจหลักเพื่อให้บริการสื่อโฆษณาในสาขาของโรงภาพยนตร์เมเจอร์
ซีนีเพล็กซ์ พารากอน
ซีนีเพล็กซ์ เอสพละนาด ซีนีเพล็กซ์ อีจีวี และเมกา ซีนีเพล็กซ์ รวม 56 สาขา
และรวมไปถึงในส่วนของ เมเจอร์ โบว์ล เมเจอร์ คาราโอเกะ บลูโอ ริทึมแอนด์โบว์ล
และธุรกิจต่างๆที่ เมเจอร์ ซีนีเพล็กซ์กรุ้ป ถือหุ้นอยู่ เช่น สยามฟิวเจอร์ ดีเวลอปเม้น
รวมถึงการให้บริการทำโปรโมชั่นภาพยนตร์และให้บริการทางการตลาด โดยมีรายละเอียดดังนี้

การโฆษณาในโรงภาพยนตร์จัดเป็นช่องทางโฆษณาอีกช่องทางหนึ่งที่มีประสิทธิภาพ
และเป็นที่นิยมของบริษัทโฆษณาและบริษัทเจ้าของสินค้า
เนื่องจากสามารถเข้าถึงกลุ่มลูกค้าเป้าหมายที่กำหนดได้มากกว่าการโฆษณาผ่านสื่อประเภทอื่นอย่างสื่อโทรทัศน์
สื่อวิทยุ หรือแผ่นป้ายโฆษณา ที่เป็นการโฆษณาถึงกลุ่มลูกค้าเป้าหมายในแนวกว้าง (Mass
Advertising) ในปี 2555 อุตสาหกรรมโฆษณามีมูลค่ารวมประมาณ 117,760 ล้านบาท
หรือเพิ่มขึ้นร้อยละ 12.42 จากปีที่ผ่านมา
ทั้งนี้ธุรกิจสื่อโฆษณาในโรงภาพยนตร์มีมูลค่าประมาณร้อยละ 10 ของอุตสาหกรรมรวมก่อนหักส่วนลด
เพิ่มขึ้นจากปีที่แล้ว ที่มีมูลค่าเพียงร้อยละ 6.9 ของอุตสาหกรรมรวม ในขณะที่ บริษัทฯ
มีส่วนแบ่งทางการตลาดของธุรกิจโรงภาพยนตร์อยู่ที่ประมาณร้อยละ 77
โดยมีจำนวนผู้เข้ามาใช้บริการในศูนย์การค้า โรงภาพยนตร์ และ โบว์ลิ่ง ของบริษัทฯ ในปี 2555
ทั้งสิ้นกว่า 30 ล้านคน ส่งผลให้มีศักยภาพในการเติบโตและแข่งขันสูง

การให้บริการสื่อโฆษณาภายในโรงภาพยนตร์ และภายในสาขาของโรงภาพยนตร์เมเจอร์ ซีนีเพล็กซ์
อยู่ภายใต้การดูแลและบริหารงานของเมเจอร์ ซีนีแอด
โดยเป็นลักษณะการจ้างบริหารและมีการแบ่งส่วนรายรับค่าโฆษณาระหว่างเจ้าของโรงภาพยนตร์และเมเจอร์
ซีนีแอด

4.3.1 ลักษณะผลิตภัณฑ์หรือบริการ

4.3.1.1 บริการสื่อโฆษณา (Media Provider)

ประกอบด้วยบริการโฆษณาในรูปแบบต่างๆ ดังนี้

1.  โฆษณาบนจอภาพยนตร์ (Screen Ads)

2.  โฆษณาบนจอวีดีโอ (VDO Wall)

3.  โฆษณาบนป้ายโฆษณาพลิกได้ 3 หน้า (Tri Vision) บนผนังหน้าโรงภาพยนตร์

4.  โฆษณาบนจอ Plasma บริเวณจุดจำหน่ายบัตรชมภาพยนตร์

5.  โฆษณาบน Menu Board ณ บริเวณเคาน์เตอร์จำหน่ายเครื่องดื่ม

6.  โฆษณาบนจอ Plasma ณ บริเวณเคาน์เตอร์จำหน่ายเครื่องดื่ม

7.  โฆษณากลางแจ้ง (Billboard/Cut-out)

จากจำนวนรูปแบบโฆษณาทั้งหมดดังกล่าวข้างต้น ทำให้โฆษณาบนจอภาพยนตร์ (Screen Ads) ใน
56 สาขารวม 413 โรงภาพยนตร์ (รวมโฆษณาบนจอ IMAX) ของกลุ่มเมเจอร์ ซีนีเพล็กซ์
และอีจีวีเป็นสื่อที่นิยมและมียอดเงินโฆษณาสูงสุด
ในอุตสาหกรรมโฆษณาในโรงภาพยนตร์ที่บริษัทโฆษณาและบริษัทเจ้าของสินค้าสนใจเลือกและจัดสรรงบประมาณเพื่อลงโฆษณา
นอกเหนือจากการลงโฆษณาในสื่อยอดนิยมอย่างสื่อโทรทัศน์และสื่อวิทยุ
ทั้งนี้เนื่องจากจุดเด่นของการลงโฆษณาในโรงภาพยนตร์สามารถคาดการณ์จำนวนของผู้รับสื่อโฆษณาหรือผู้บริโภคได้ค่อนข้างชัดเจน
อีกทั้งสามารถสื่อได้ตรงกับกลุ่มลูกค้าที่ต้องการ

4.3.1.2 การทำโปรโมชั่นภาพยนตร์ (Movie Promotion)

สามารถจำแนกออกได้เป็น 2 ลักษณะของบริการ

1.  การทำกิจกรรมร่วมกับบริษัทหนัง (Movie Co-promotion)
    โดยมีบริษัทเจ้าของสินค้าเข้าร่วมเป็นผู้สนับสนุนรายการค่าใช้จ่ายที่เกิดขึ้นจากการทำกิจกรรม

2.  การทำโปรโมชั่นภาพยนตร์ (Film Promotion)
    เป็นการทำโปรโมชั่นนำเสนอภาพยนตร์ให้กับค่ายหนังอิสระ

4.3.1.3 การให้บริการทางการตลาด (Marketing Activity Services)

เป็นการให้บริการกับบริษัทเจ้าของสินค้าทำกิจกรรมทางการตลาดกับกลุ่มเป้าหมายที่กำหนด
โดยกิจกรรมทางตลาดในแต่ละครั้งจะจัดขึ้นภายในพื้นที่ของสาขาโรงภาพยนตร์

4.3.2 การตลาดและภาวะการแข่งขัน

4.3.2.1 การตลาด

ก. กลยุทธ์การตลาด

ในการขายสื่อโฆษณาในโรงภาพยนตร์
กลยุทธ์การตลาดจะเน้นการนำเสนอให้ลูกค้าบริษัทโฆษณาและบริษัทเจ้าของสินค้าเห็นว่าโรงภาพยนตร์เมเจอร์
ซีนีเพล็กซ์เป็นแหล่งชุมนุมของกลุ่มผู้บริโภคที่มีรสนิยมการใช้จ่ายซื้อสินค้าเพื่อความบันเทิงอย่างไม่จำกัด
ฐานอายุค่อนข้างกว้างตั้งแต่วัยรุ่น วัยทำงานและกลุ่มที่มาเป็นครอบครัว
โดยกลุ่มที่มีความสม่ำเสมอในการเข้ามาใช้บริการจะเป็นกลุ่มวัยรุ่น วัยทำงาน
จากข้อมูลรายได้โรงภาพยนตร์และโบว์ลิ่งสามารถประเมินยอดจำนวนผู้ที่เข้ามาใช้บริการ
(Visitor) ภายในสาขาทั้งสิ้น 56 สาขาของเมเจอร์ ซีนีเพล็กซ์ อีจีวี พารากอน ซีนีเพล็กซ์
เอสพละนาด ซีนีเพล็กซ์ และเมกา ซีนีเพล็กซ์ ในปี 2555 ได้ว่ามีจำนวนสูงถึงประมาณ 30
ล้านคนต่อปี ในจำนวนนี้อาจมีความถี่ในการเข้ามาใช้บริการมากน้อยต่างกันในแต่ละสาขา
ทั้งนี้จำนวนผู้ที่เข้ามาใช้บริการแต่ละสาขาจะแปรผันตามจำนวนโรงภาพยนตร์ โบว์ลิ่ง
และบริการอื่นๆ ในสาขา เช่นที่สาขารัชโยธินจะมีจำนวนผู้เข้ามาชมหนาแน่นมากที่สุดประมาณ 2
ล้านคนต่อปี โดยจำนวนผู้มาใช้บริการจะหนาแน่นในช่วงวันศุกร์ เสาร์ อาทิตย์และช่วงปิดภาคเรียน
สำหรับปี 2556
ด้วยจำนวนสาขาที่เพิ่มขึ้นบริษัทประเมินว่าจะมีจำนวนผู้ที่เข้ามาใช้บริการภายในสาขาเพิ่มขึ้นมากกว่า
30 ล้านคนต่อปี

การจัดกิจกรรมโฆษณาประชาสัมพันธ์ และกิจกรรมทางการตลาด สามารถทำได้กับทุกพื้นที่สาขาของ
เมเจอร์ ซีนีเพล็กซ์ และอีจีวีอันได้แก่ภายในและภายนอกโรงภาพยนตร์ บริเวณลานโบว์ลิ่ง
ห้องคาราโอเกะ พื้นที่ส่วนกลางในสาขา รวมทั้งลานภายนอกอาคาร

ข. ลักษณะลูกค้าและกลุ่มลูกค้าเป้าหมาย

แบ่งออกได้ 2 ประเภทคือลูกค้าบริษัทโฆษณา (Media Agency) และลูกค้าทางตรง (Direct
Client) คือบริษัทเจ้าของสินค้า ในสัดส่วนที่ใกล้เคียงกัน

ค. การจำหน่ายและช่องทางการจำหน่าย

สำหรับลูกค้าบริษัทโฆษณา การเข้าถึงลูกค้าบริษัทใช้วิธี Direct Approach

4.3.2.2 ภาวะการแข่งขัน

ก. มูลค่าตลาดและส่วนแบ่งตลาด

จากข้อมูลของบริษัท เอซี นีลเซน (ประเทศไทย) จำกัด
พบว่าค่าใช้จ่ายโฆษณาผ่านสื่อโรงภาพยนตร์ในปี 2555มีมูลค่ารวมประมาณ 1.21 หมื่น ล้านบาท
ซึ่งเป็นมูลค่าก่อนหักส่วนลดให้กับลูกค้า คิดเป็น 10.29% ของมูลค่าอุตสาหกรรมโฆษณาทั้งหมด
และมีการเติบโตขึ้นอย่างต่อเนื่อง การใช้จ่ายโฆษณาในโรงภาพยนตร์เครือเมเจอร์ ซีนีเพล็กซ์ กรุ้ป
มีส่วนแบ่งตลาดมากที่สุดคือประมาณร้อยละ 77
ซึ่งสะท้อนถึงความนิยมของบริษัทโฆษณาในโรงภาพยนตร์เครือเมเจอร์ ซีนีเพล็กซ์ กรุ้ป
ในด้านโอกาสการเข้าถึงกลุ่มผู้ชมสูงสุดโดยเปรียบเทียบ

ข. แนวโน้มการแข่งขัน

เนื่องด้วยงบประมาณซื้อสื่อโฆษณาของบริษัทโฆษณาและบริษัทเจ้าของสินค้าที่มีค่อนข้างจำกัดในแต่ละปี
ทำให้การจัดสรรงบโฆษณาแต่ละประเภทต้องมีการพิจารณาถึงโอกาสในการเข้าถึงกลุ่มลูกค้าเป็นหลักสำคัญ
ทำให้แนวโน้มการแข่งขัน
น่าจะออกมาในรูปของแต่ละค่ายโรงภาพยนตร์หันมาขยายสาขาและปรับปรุงโรงภาพยนตร์ให้มีความทันสมัยเพื่อเพิ่มความนิยม
แต่ทั้งนี้เมเจอร์ ซีนีเพล็กซ์ได้ก้าวรุดหน้าอย่างโดดเด่น และเหนือคู่แข่งในธุรกิจโรงภาพยนตร์
เนื่องจากเมเจอร์ ซีนีเพล็กซ์ เป็น Entertainment Complex
และมีบริการที่มากกว่าโรงภาพยนตร์ มีสินค้าและบริการเพื่อความบันเทิงหลากหลายชนิด
พร้อมให้บริการแก่ลูกค้าที่เข้ามาใช้บริการในสาขา
และมีพื้นที่ภายในสาขาที่สามารถจัดกิจกรรมทางการตลาดได้
ทำให้โอกาสในการสร้างและขยายฐานลูกค้าของเมเจอร์ ซีนีเพล็กซ์
มีลักษณะที่แน่นอนและต่อเนื่องด้วยนโยบายการพัฒนาที่ไม่หยุดนิ่งทั้งการขยายสาขาและปรับปรุงงานบริการที่สม่ำเสมอโดยคำนึงถึงความต้องการและรสนิยมของลูกค้าเป็นหลัก
ทำให้โอกาสในการแข่งขันของเมเจอร์ ซีนีเพล็กซ์ เหนือกว่าคู่แข่งโดยเปรียบเทียบ

4.3.3 การจัดหาผลิตภัณฑ์หรือบริการ

4.3.3.1 การจัดให้ได้มาซึ่งผลิตภัณฑ์เพื่อจำหน่าย

เป็นการใช้ทรัพยากรเฉพาะที่มีอยู่ในกลุ่มเมเจอร์ ซีนีเพล็กซ์ เพื่อจัดกิจกรรมสร้างรายได้เข้าบริษัทฯ
เช่น โรงภาพยนตร์ โบว์ลิ่ง พื้นที่ภายในสาขาของเมเจอร์ ซีนีเพล็กซ์ รวมทั้งระบบ Internet
Website: www.majorcineplex.com

4.3.3.2 ผลกระทบต่อสิ่งแวดล้อม

-ไม่มี-

4.4 ธุรกิจให้บริการพื้นที่เช่า (Rental Space Business)

การประกอบธุรกิจให้บริการพื้นที่เช่าของกลุ่มเมเจอร์
ซีนีเพล็กซ์จะเกิดขึ้นและขยายตัวควบคู่ไปกับการเปิดสาขาใหม่โดยการให้บริการพื้นที่เช่ามีเป้าหมายเพื่อสร้างความหลากหลายให้กับบริการภายในสาขา
โดยการคัดเลือกประเภทร้านค้าให้สอดคล้องกับพฤติกรรมการใช้จ่ายของลูกค้าที่เข้ามาใช้บริการเป็นสำคัญ

4.4.1 ลักษณะผลิตภัณฑ์หรือบริการ

4.4.1.1 พื้นที่ให้เช่า

ในปัจจุบันกลุ่มเมเจอร์ ซีนีเพล็กซ์เป็นเจ้าของ และบริหารพื้นที่เช่าใน 20 สาขา
ไม่รวมที่สาขาปิ่นเกล้า
โดยพื้นที่ส่วนใหญ่ภายในสาขาจะถูกจัดสรรใช้ไปเพื่อกิจการภายในกลุ่มเมเจอร์ ซีนีเพล็กซ์
ประกอบด้วยพื้นที่ให้บริการของ
โรงภาพยนตร์และโบว์ลิ่ง ส่วนที่เหลือจะเป็นพื้นที่ส่วนกลาง และพื้นที่ให้เช่าเป็นร้านค้าทั่วไป
รายละเอียดพื้นที่ให้เช่าในแต่ละสาขาเป็นดังนี้

  --------------------------------------------------------------------------
  เมเจอร์ซีนีเพล็กซ์         จำนวนห้องร้านค้า   พื้นที่ให้เช่า    Occupancy    สิทธิการเช่า
                                        (ตรม.)      Rate (%)     
  --------------------- --------------- ----------- ------------ -----------
  1. สาขาสุขุมวิท          53              6,514       55           เจ้าของ

  2. สาขารัชโยธิน*        10              1,921       100          เจ้าของ

  3. สาขารามคำแหง       7               444         73           ให้เช่าช่วง

  4. สาขาเชียงใหม่        2               62          48           ให้เช่าช่วง

  5. สาขารังสิต*          10              1,564       100          เจ้าของ

  6. สาขาบางกะปิ         5               135         100          ให้เช่าช่วง

  7. สาขาพระราม 2       5               446         100          ให้เช่าช่วง

  8. สาขานครสวรรค์       3               190         50           ให้เช่าช่วง

  9 สาขาสมุย             4               436         100          ให้เช่าช่วง

  10 สาขาสยามพารากอน    5               298         92           ให้เช่าช่วง

  11 สาขาสำโรง          10              2,148       51           ให้เช่าช่วง

  12 สาขาพิษณุโลก         1               186         100          ให้เช่าช่วง

  13 สาขาชลบุรี           3               115         64           ให้เช่าช่วง

  14 สาขาทองหล่อ         1               335         100          ให้เช่าช่วง

  15 สาขางามวงศ์วาน      105             11,633      77           เจ้าของ
  แคราย                                                          

  16 สาขารัชโยธิน         5               312         100          ให้เช่าช่วง
  (เปิดท้าย)                                                       

  17 สาขาโลตัส นวนคร     1               99          100          ให้เช่าช่วง

  รวม                   230             26,837      91            
  --------------------------------------------------------------------------

* เฉพาะพื้นที่ภายใต้สัญญาเช่าแบบมีค่าตอบแทนสิทธิการเช่า
ซึ่งมิได้โอนไปที่กองทุนรวมอสังหาริมทรัพย์ เมเจอร์ ซีนีเพล็กซ์ ไลฟ์สไตล์

  ---------------------------------------------------------------------------------------------
  พื้นที่เช่าภายใต้การบริหารของกองทุนรวมอสังหาริมทรัพย์   จำนวนห้องร้านค้า   พื้นที่ให้เช่า*       Occupancy Rate
  เมเจอร์ ซีนีเพล็กซ์ ไลฟ์สไตล์                                      (ตรม.)          (%)
  ------------------------------------------- --------------- --------------- -----------------
  1. สาขารัชโยธิน                               46              5,855           100

  2. สาขารังสิต                                 23              2,269           93

  3. แคลิฟอร์เนีย ว้าว เอ็กซ์พีเรียนซ์                 9               2,585           0

  4. สาขาซูซูกิ อเวนิว                            57              8,261           89

  รวม                                         145             18,970          100
  ---------------------------------------------------------------------------------------------

นอกจากนี้ในส่วนพื้นที่ให้เช่าของ บมจ. อีจีวี เอ็นเตอร์เทนเม้นท์ มีจำนวน 4 สาขา
โดยมีรายละเอียดพื้นที่ให้เช่าในแต่ละสาขาเป็นดังนี้

  --------------------------------------------------------------------------
  อีจีวี เอ็นเตอร์เทนเมนท์   จำนวนห้องร้านค้า   พื้นที่ให้เช่า (ตรม.)     Occupancy rate
                                                           (%)
  -------------------- --------------- ------------------- -----------------
  1. สาขาเมโทรโพลิส     5               21,669              95

  2. สาขารังสิต          9               692                 100

  3. สาขาอ้อมใหญ่        5               1,878               100

  4 สาขาซีคอนสแควร์      1               95                  100

  รวม                  20              24,335              100
  --------------------------------------------------------------------------

* สาขาลาดพร้าว ได้รับเป็นรายได้ non-leasing income โดยเฉลี่ย 11,000 บาทต่อเดือน

4.4.1.2 รูปแบบสัญญาเช่า

พื้นที่ให้เช่าเปิดเป็นร้านค้าสามารถแบ่งออกได้เป็น 2
ลักษณะคือร้านค้าเช่าที่ทำสัญญาเช่าระยะยาวมากกว่า 3 ปี
และร้านค้าเช่าที่ทำสัญญาเช่าระยะสั้นไม่เกิน 3 ปี จากจำนวนพื้นที่ 51,172 ตารางเมตร
ร้านค้าทั้งหมด 250 ร้าน ไม่รวมร้านค้าที่อยู่ภายใต้การบริหารของกองทุนรวมอสังหาริมทรัพย์
เมเจอร์ ซีนีเพล็กซ์ ไลฟ์สไตล์

4.4.1.3 บริการระบบสาธารณูปโภค

เป็นบริการเสริมที่ควบคู่ไปกับการให้เช่าพื้นที่ โดยบริการจะครอบคลุมงานบริการหลักๆ
เช่นการให้บริการแสงไฟ ไอเย็น และบริการพื้นที่ส่วนกลางเช่น ลิฟท์โดยสาร บันไดเลื่อน
บริการระบบป้องกันอัคคีภัย บริการทำความสะอาด บริการรักษาความปลอดภัย
และการให้บริการที่จอดรถภายในสาขา

4.4.2 การตลาดและภาวะการแข่งขัน

4.4.2.1 การตลาด

ก. กลยุทธ์การตลาด

เนื่องจากลักษณะเด่นของพื้นที่ให้เช่าอยู่ในสาขาของเมเจอร์ ซีนีเพล็กซ์
เป็นกลยุทธ์การขายในตัวที่ทำให้การขายพื้นที่เป็นไปอย่างราบรื่นตลอดมาในทุกสาขา
ทั้งนี้เนื่องจากกลุ่มลูกค้าและจำนวนลูกค้าที่เข้ามาใช้บริการภายในสาขาเป็นประเด็นพิจารณาหลักที่เจ้าของร้านค้าเลือกที่จะเปิดสาขาตามสาขาของเมเจอร์
ซีนีเพล็กซ์

ข. ลักษณะลูกค้าและกลุ่มลูกค้าเป้าหมาย

ลูกค้าที่เช่าพื้นที่ภายในสาขา
จะต้องเป็นร้านค้าระดับแนวหน้าที่ได้รับการพิจารณาว่ามีสินค้าและบริการที่มีเอกลักษณ์และโดดเด่นในประเภทนั้นๆ
อีกทั้งมีรูปแบบการตกแต่งร้านค้าที่สอดคล้องกับรูปแบบของสาขาของเมเจอร์ ซีนีเพล็กซ์ที่วางแนวไว้
โดยร้านค้าส่วนใหญ่เป็นพันธมิตรที่มีความสัมพันธ์กับกลุ่มเมเจอร์ ซีนีเพล็กซ์
ต่อเนื่องมาตั้งแต่สาขาแรกที่สุขุมวิท
และด้วยความสัมพันธ์อันดีทำให้การให้เช่าพื้นที่สำหรับสาขาใหม่ที่จะเกิดขึ้นเป็นไปอย่างราบรื่น
ประกอบกับพื้นที่ของเมจอร์ ซีนีเพล็กซ์ ไม่มีมากเหมือนพลาซ่าอื่นๆ
ด้วยการรักษาภาพลักษณ์ของเมเจอร์ซีนีเพล็กซ์ ที่ไม่มุ่งหวังทำธุรกิจด้านการพัฒนาอสังหาริมทรัพย์
แต่เป็นการรักษาสมดุลการใช้พื้นที่เพื่อให้เกิดความคุ้มค่าของอาคาร เพื่อเสริมศักยภาพของสินค้า
จึงสามารถรักษาระดับ Occupancy Rate ได้เกือบทั้งหมดทุกสาขา
เนื่องจากเป็นลูกค้ารายเดิมที่ขยายสาขาไปพร้อมกับโรงภาพยนตร์เมเจอร์ ซีนีเพล็กซ์ เช่น ร้านเค
เอฟ ซี ร้านเอ็ม เค สุกี้ ร้านแมคโดนัล ร้านแบลค แคนยอน และร้านหนังสือดอกหญ้า เป็นต้น

ค. ช่องทางการจำหน่าย

กลุ่มเมเจอร์ ซีนีเพล็กซ์ ดำเนินการให้เช่าพื้นที่โดยผ่านทีมงานขายพื้นที่ เข้าเสนอรูปแบบ
และจุดเด่นของ เมเจอร์ ซีนีเพล็กซ์
โดยมีจำนวนลูกค้าและฐานลูกค้าที่เข้ามาใช้บริการภายในสาขาเป็นจุดขายสำคัญ
ประกอบกับภาพลักษณ์ที่โดดเด่นตรงเป้าหมายกลุ่มผู้มาใช้บริการภายในอาคารเมเจอร์ ซีนีเพล็กซ์
ซึ่งเป็นอีกทางเลือกของเจ้าของกิจการในการลงทุน

4.4.2.2 ภาวะการแข่งขัน

ด้วยความแตกต่างจากคู่แข่งในลักษณะของ Entertainment Complex
และรูปแบบสาขาของเมเจอร์ ซีนีเพล็กซ์ ด้วยประสบการณ์การเปิดสาขาที่ผ่านมา
แม้ว่าจะมีบางสาขาที่ตั้งอยู่ใกล้กับศูนย์การค้าและบางสาขาตั้งอยู่ในศูนย์การค้า
ลูกค้าพื้นที่เช่าของกลุ่มเมเจอร์ ซีนีเพล็กซ์
ยังคงให้ความเชื่อมั่นที่จะเปิดและขยายสาขาตามไปกับสาขาใหม่ของเมเจอร์ ซีนีเพล็กซ์
โดยเฉพาะอย่างยิ่งพื้นที่ภายในศูนย์การค้าต่างๆ ในวันนี้ยังขาดแคลนและมีจำนวนไม่เพียงพอ
ดังนั้นจึงเริ่มเกิดการลงทุนศูนย์การค้าใหม่ขึ้นในเขตพื้นที่ต่างๆ ทั้งในกรุงเทพฯ และต่างจังหวัด

4.4.3 ผลกระทบต่อสิ่งแวดล้อม

-ไม่มี-

4.5 ธุรกิจการจัดจำหน่ายภาพยนตร์

ธุรกิจการจัดจำหน่ายภาพยนตร์ถือเป็นอีกธุรกิจหนึ่งที่ส่งเสริมธุรกิจหลักของบริษัทฯ โดยบริษัทฯ
ได้เข้าร่วมลงทุนในธุรกิจประเภทนี้ภายใต้บริษัท แปซิฟิค มาร์เก็ตติ้ง จำกัด และบริษัท เอ็ม
พิคเจอร์ส จำกัด

4.5.1 ลักษณะผลิตภัณฑ์หรือบริการ

ธุรกิจการจัดจำหน่ายภาพยนตร์สามารถแบ่งได้เป็น 2 ส่วน
คือการนำเข้าภาพยนตร์เพื่อจัดจำหน่ายภายใน
โรงภาพยนตร์ และการจัดจำหน่ายภาพยนตร์ในตลาดโฮมวีดีโอ ได้แก่ วีซีดี และดีวีดี
โดยเข้าซื้อลิขสิทธิ์ในการจัดจำหน่ายภาพยนตร์จากผู้ผลิตภาพยนตร์
และทำการโฆษณาประชาสัมพันธ์ควบคู่กันไป

4.5.2 การตลาดและภาวะการแข่งขัน

อุตสาหกรรมการจัดจำหน่ายภาพยนตร์ในประเทศไทย ยังคงมีการเติบโตอย่างต่อเนื่อง
ด้วยแนวโน้มของเครื่องเล่นวีซีดี และดีวีดีมีราคาที่ถูกลง ทำให้ผู้บริโภคมีกำลังในการซื้อมากยิ่งขึ้น
และจากภาพยนตร์ใหม่ที่ออกสู่ตลาดมีจำนวนมากขึ้นทุกปี
ประกอบกับโรงภาพยนตร์ในปัจจุบันมีจำนวนจำกัดด้วยระยะเวลาในการฉายเพียง 52 สัปดาห์ต่อปี
ทำให้บริษัทจัดจำหน่ายภาพยนตร์มีการแข่งขันกันสูง
ไม่ว่าจะเป็นการคัดเลือกภาพยนตร์ที่น่าสนใจและมีแนวโน้มที่จะได้รับความนิยมเมื่อเข้าฉายในโรงภาพยนตร์
ตลอดจนมีการวางแผนการตลาด กิจกรรมส่งเสริมการขายในรูปแบบที่หลากหลาย
เพื่อกระตุ้นให้ลูกค้าหันมาสนใจสะสมภาพยนตร์มากยิ่งขึ้น

ในปัจจุบันบริษัทที่ทำธุรกิจจัดจำหน่ายภาพยนตร์มีอยู่ 9 รายหลักคือ

1.  บริษัท ซีวีดี เอ็นเตอร์เทนเมนท์ จำกัด (มหาชน)

2.  บริษัท แมงป่อง จำกัด (มหาชน)

3.  บริษัท แปซิฟิค มาร์เก็ตติ้ง แอนด์ เอ็นเตอร์เทนเม้นท์ จำกัด

4.  บริษัท ไร้ท์พิคเจอร์ จำกัด

5.  บริษัท ไรท์ บียอน จำกัด

6.  บริษัท แคทาลิสท์ อัลลาย แอนด์ ประเทศไทย จำกัด

7.  บริษัท ยูไนเต็ด โฮมเอ็นเตอร์เทนเมนท์ จำกัด

8.  บริษัท เจ-บิ๊คส์ ฟิล์มจำกัด

9.  บริษัท เอ็ม พิคเจอร์ส จำกัด

ผลกระทบทางด้านการละเมิดลิขสิทธิ์ภาพยนตร์ยังคงเป็นปัญหาที่มีมาอย่างต่อเนื่องในปัจจุบัน
เนื่องจากมีการลักลอบวางจำหน่ายอย่างแพร่หลาย
และราคาต่ำกว่าราคาขายของภาพยนตร์ลิขสิทธิ์มาก
ซึ่งรัฐบาลได้มีนโยบายปราบปรามการละเมิดลิขสิทธิ์อย่างเคร่งครัดมากยิ่งขึ้น
ดังนั้นในส่วนของบริษัทจัดจำหน่ายภาพยนตร์จึงพยายามคัดเลือกสินค้าที่มีคุณภาพและตรงกับความต้องการของลูกค้าให้มากที่สุด

4.5.3 ผลกระทบต่อสิ่งแวดล้อม

-ไม่มี-

4.6 ธุรกิจผลิตภาพยนตร์

ธุรกิจผลิตภาพยนตร์ถือเป็นอีกธุรกิจหนึ่งที่ส่งเสริมธุรกิจหลักของบริษัทฯ โดยบริษัท เอ็ม พิคเจอร์ส
เอนเตอร์
เทรนเมนท์ จำกัด (มหาชน) ได้ก่อตั้ง บริษัท เอ็ม เทอร์ตี้ไนน์ จำกัด (M39) ขึ้นในปี 2552
ซึ่งเป็นบริษัทสร้างภาพยนตร์ไทยคุณภาพ ซึ่งบริษัทฯ และกลุ่มบริษัทในเครือมีวัตถุประสงค์หลัก
คือผลักดันการสร้างภาพยนตร์ไทย
และวางรากฐานของการเติบโตให้แก่วงการภาพยนตร์ในประเทศไทย

4.6.1 ลักษณะผลิตภัณฑ์หรือบริการ

ดำเนินธุรกิจเกี่ยวกับผลิตภาพยนตร์ไทย เพื่อฉายผ่านโรงภาพยนตร์และให้สิทธิกับผู้ประกอบธุรกิจ
ผลิตสื่อโฮมเอ็นเตอร์เทนเม้นท์ ผลิตเป็น DVD VCD และ BLU-RAY

4.6.2 การตลาดและภาวะการแข่งขัน

ด้วยอุตสาหกรรมของธุรกิจผลิตภาพยนตร์ในประเทศไทย มีการเติบโตอย่างต่อเนื่อง
โดยเฉพาะภาพยนตร์ไทยในปัจจุบัน หลายๆ เรื่องมีรายได้ต่อเรื่องมากกว่า 50 ล้านบาท
ส่งผลต่อแนวโน้มของธุรกิจผลิตภาพยนตร์ให้ไปในทิศทางที่ดีขึ้นอย่างต่อเนื่อง สำหรับบริษัท
เอ็มเทอร์ตี้ไนนท์ จำกัด (M39) ซึ่งเป็นบริษัทที่สร้างภาพยนตร์ที่มีคุณภาพออกสู่ตลาด
และมีรายได้ที่เติบโตอย่างต่อเนื่อง ทำให้ภาวะการแข่งขันในตลาดไม่สูงมาก
เนื่องจากผู้ผลิตภาพยนตร์ไทยที่มีคุณภาพมีจำนวนน้อยราย

4.6.3 ผลกระทบต่อสิ่งแวดล้อม

-ไม่มี-

[1] ที่มา : บริษัทตัวแทนจำหน่ายรายใหญ่ อันได้แก่ Warner Brothers United
International Pictures และSONY